ועדת הכלכלה, כנסת 20, פרוטוקול מספר 777, 2018-06-12 09:30

איתן כבל: היום יום שלישי, כ"ט בסיוון, 12 ביוני.

איתן כבל: בשבת נקרא את פרשת קורח.

איתן כבל: היום זהו יום ללא עישון בכנסת, אך אנחנו מציינים גם את יום חיזוק הפריפריה בשלל דיונים ואירועים במשכן.

איתן כבל: לכן החלטתי להקדיש קטע שהוא אמנם לא שיר, אך בהחלט מתאים ליום הזה.

איתן כבל: הקטע הוא מתוך ספרה של סיגל אביטן, "חשומה" – שדרך אגב, הוא מאוד מומלץ, קראתי אותו בנשימה אחת – שמספר את סיפורה של אישה שהגיעה מעיירת פיתוח לתל אביב.

איתן כבל: חשומה זה בושה, או "מה יגידו".

איתן כבל: במשפחות ספרדיות לפחות, ולא רק, חלק ניכר מסתובב סביבה ה"מה יגידו".

איתן כבל: אז ככה: תמיד אהבתי זרים.

איתן כבל: בעיירה שלי ההורים של כולם היו עולים חדשים – מרוקאים, רומנים, רוסים, כורדים, ספרדים, פולנים ומה לא.

איתן כבל: בפסטיבל מאכלי העדות בבית הספר לא הייתה עדה אחת בלי נציגות מטוגת, אפויה, מאודה, חריפה או רוטטת.

איתן כבל: גם את שכנינו הערבים מעזה הכרתי מקרוב.

איתן כבל: בכל בוקר הגיע אלינו דוד מעם, כך קראנו לו, שאותו אהבנו מאוד.

איתן כבל: הוא היה נכנס וקורא בקול: "סבח אל ח'יר, הבאתי בנדורה", ומתיישב עם אבי לאכול את ארוחת הבוקר שהכינה להם אמי, בזמן שאני ואחיי התכוננו לבית הספר.

איתן כבל: הוא היה חבר שלנו כמו שד"ר מינה שטנדט, רופאת המשפחה שלנו שעלתה מברית המועצות, הייתה חברה שלנו.

איתן כבל: אהבתי את שניהם במידה שווה.

איתן כבל: זרים לא מרתיעים אותי, הם מרתקים אותי יותר מאלה שדומים לי.

איתן כבל: "את לא מדברת את השפה שלי, ואני מאוד אוהבת אותך", אמרתי.

איתן כבל: "את בשפה שלי יותר משבעל שלי היה בשפה שלי, תאמיני לי".

איתן כבל: "מה את רוצה ממני, תגידי.

איתן כבל: אם את רוצה להיכנס למשפחה בלי אינטלקט, קחי כבר מישהו מרוקאי.

איתן כבל: גם ככה קשה להיות אישה של מישהו, אז לפחות שיהיה מעדה שלך.

איתן כבל: אם את לוקחת מישהו אשכנזי אז שיהיה קולטורני, שיבוא ממשפחה מכובדת שיודעת חוץ מכסף שלה עוד משהו.

איתן כבל: אלה לא ברמה שלך, תאמיני לי".

איתן כבל: אחלה קטע.

איתן כבל: תודה רבה לכם, ברשותכם אנחנו נתחיל את הנושא: הצעת חוק הגבלת הפרסומת והשיווק של מוצרי טבק (תיקון – איסור פרסומת והגבלת השיווק של מוצרי טבק), התשע"ח-2017, של חברי הכנסת איתן כבל, יהודה גליק, תמר זנדברג, עבד אל חכים חאג' יחיא, דב חנין ונחמן שי.

איתן כבל: ויש הצעה מוצמדת, שתכף נטפל בעניין של המיזוג שלה, של חבר הכנסת איל בן ראובן, שיש בה קטעים שאמורים בחלקם להשלים את העניין, בעיקר בכל הנוגע לרישום - - -

איל בן ראובן: איסור של הפרסום באינטרנט - - -

איתן כבל: ברור, אבל הדבר היותר מיוחד בהצעה שלך זה התמונות:

איתן כבל: תמונות אזהרה מנזקי העישון.

איתן כבל: לפני שאני מאפשר למנכ"ל משרד הבריאות להעלות הצעה, אני רוצה להבהיר כמה נקודות.

איתן כבל: אני רוצה להזכיר את הצעת החוק שאני מוביל אותה, הרבה בזכות חבר הכנסת גליק... היא גם נמצאת כאן על סדר היום, כך שאני לא זקוק להטפות לגבי איפה אני נמצא בתהליך הזה, אוקיי?

איתן כבל: בוודאי לא כמעשן כבד שנים רבות, שברוך השם ברוך השם נגמל.

איתן כבל: אבל יש לזה עוד יתרון: אני הייתי מעשן ואני יודע מה המשמעות של להיות מכור לסיגריות, נכון, עיסאווי?

עיסאווי פריג': אני רואה שאני החריג פה.

איתן כבל: לא, לא, אנחנו לא "מוציאים להורג" אנשים פה - - -

תמר זנדברג: מוציאים להורג, אבל בתהליך ארוך ו - - -

אלעד שפר: חברות הטבק.

איתן כבל: חברים יקרים, תודה רבה, העניין הזה הסתיים.

איתן כבל: אני רוצה להזכיר עוד דבר: הדקלרציות הסתיימו, אנחנו מתחילים הקראה סעיף-סעיף ומתחילים להתווכח על הסעיפים עצמם – על תוכנם, על חוזקם, על משמעותם.

איתן כבל: נגמר השלב שכל אחד נותן את ההרצאה שלו על נזקי העישון וכל הדברים האלה.

איתן כבל: אם מישהו חושב שהוא הולך לעשות לי פיליבסטר בעניין הזה, הוא טועה.

איתן כבל: במה שתלוי בי, אני מודיע לך, גברתי מנהלת הוועדה, הצעת החוק הזו תעלה לקריאה שנייה ושלישית במושב הזה.

איתן כבל: אני רוצה שהדברים האלה יובהרו.

איתן כבל: במושב הזה.

איתן כבל: עכשיו, יש לכם אחד מהשניים, הלוביסטים האלה והלוביסטים האלה – או לעזור לנו להוציא תחת ידנו את התוצאה הטובה ביותר, או ש"בעת ההיא המשכיל יידום".

איתן כבל: סיימתי את הפתיח שלי.

איתן כבל: אדוני המנכ"ל, בבקשה.

סימן טוב: תודה רבה.

סימן טוב: אדוני היושב-ראש, אנחנו מודים לך על זה שאתה מקבל את הצעת החוק שלך בשיתוף עם משרד הבריאות, ואנחנו אכן רוצים להגיע לקו הגמר כמה שיותר מהר, כדי ליישם את המדיניות החדשה.

סימן טוב: לפני שבוע או שבועיים אנחנו – אתה, סגן השר ויו"ר ועדת העבודה והרווחה – אישרנו לאחר תהליך ארוך את הצו שמרחיב את האזורים שבהם ניתן לעשן, ואנחנו עובדים עכשיו על צו חדש.

סימן טוב: אנחנו סבורים שהשילוב של שני המהלכים – הצו והצעת החוק שנדונה אצלך בוועדה – ייצר מציאות חדשה.

סימן טוב: יחד עם זאת, פניתי אתמול אליך בבקשה להגיע למצב שבו כמה שיותר מהר – אם אפשר גם באמצעות פיצול – אנחנו נסיים את פרק הסיגריות האלקטרוניות בכלל, ולאחר שנעשה את הפיצול, גם את החלת ההוראה להגבלת שיווק על סיגריות אלקטרוניות שבהן יש ריכוז של מעל 20 מ"ג ניקוטין ל-מ"ל.

סימן טוב: אנחנו נמצאים היום במציאות של לאקונה חוקית שמביאה ממש לסכנה כאן ועכשיו, ונוצרת מציאות מתחת ומעל פני השטח שבה אנחנו חייבים לטפל באופן המהיר ביותר.

סימן טוב: החוק היום מגדיר עישון כ"מוצר טבק", וסיגריות אלקטרוניות אינן עונות לכאורה על ההגדרה של מוצר טבק, כי הן מוצר ניקוטין – ואני לא איכנס פה לניואנסים משפטיים דקים מדי, כדי לא ליפול בלשוני.

סימן טוב: רק אומר שמכיוון שמדובר בנוזל, הוא לכאורה לא עונה על ההגדרה, ואז כל ההגבלות שחלות על מוצרי עישון לכאורה לא חלות עליהן, ובכלל זה מכירה לילדים, הגבלות פרסום וכיוצא בזה.

סימן טוב: לכן, בעינינו הדבר החשוב – ועל זה הייתה הפנייה שלי אליך אתמול – זה לפצל, אם אפשר, את החלק הזה ולהביא אותו כמה שיותר מהר לקו הגמר, לקריאה שנייה ושלישית, כי במקרה הזה אנחנו לא מדברים על "עשה טוב", אלא אנחנו מדברים על "סור מרע" הרבה יותר משמעותי.

סימן טוב: כלומר, אנחנו לא רק רוצים לשפר את המצב שיש היום, כי היום קורית מציאות שמדרדרת אותנו מבחינת החשיפה, בעיקר של בני נוער, למוצרי עישון מבוססים אלקטרוניקה, כלומר, מוצרי אידוי ולא מוצרי עישון כהגדרתם בחוק הנוכחי.

סימן טוב: לאחר שנעשה את זה, אנחנו רוצים, במסגרת החוק החדש שיפוצל, לקבוע לגבי מוצר ניקוטין שהמינון בו עולה על 20 מ"ג, שהשיווק שלו ייאסר באופן גורף במדינת ישראל, וזאת בהתאם לדירקטיבה שחלה היום באירופה.

סימן טוב: גם כאן אנחנו בתחושת בהילות.

סימן טוב: אנחנו פועלים בכמה מסלולים במקביל – גם תקנות, גם הוראה מינהלית ובעוד הרבה מאוד מישורים - - -

לאה ורון: ייאסר השימוש או הפרסום שלו?

סימן טוב: ייאסר השימוש בכלל, כלומר, לא יהיה אפשר לשווק בישראל – כמו שעשו באירופה – מוצרים שהריכוז בהם עולה על 20 מ"ג - - -

איל בן ראובן: ההבחנה של ה-20 מ"ג - - -

סימן טוב: היא מהדירקטיבה האירופית.

סימן טוב: תראו, יש דיון מקצועי ער בעולם בנוגע לסיגריות אלקטרוניות – האם הן harm reduction או gating לכניסה של בני נוער.

סימן טוב: זה דיון לגיטימי, אבל בכל מקרה צריכות לחול על כל סוגי הסיגריות האלקטרוניות המגבלות שחלות על כל מוצרי העישון ובכל מקרה אנחנו צריכים לאסור באופן מוחלט מוצרים כגון "ג'ול'", מוצר שמדברים עליו בימים האחרונים וגם פנינו לגביו ליועץ המשפטי לממשלה.

סימן טוב: המוצר הזה הוא מוצר חריג בכל קנה מידה; ריכוז הניקוטין בו הוא פי שלושה כמעט – 59 מ"ג ל-מ"ל, שזה ריכוז חריג מאוד, ברמת התמכרות גבוהה מאוד.

סימן טוב: את הנזק הזה צריך לעצור באופן מידי.

יהודה גליק: אני לא הבנתי, לפני שתי דקות שמעתי את יושב-ראש הוועדה אומר שאנחנו רוצים להעביר את החוק הזה בקריאה שנייה ושלישית במושב הזה.

יהודה גליק: אז למה צריך את הפיצול?

יהודה גליק: לא הבנתי מה אנחנו מרוויחים בפיצול.

יהודה גליק: סוף המושב הזה הוא בעוד חודש וחצי, אז איפה - - -

סימן טוב: חבר הכנסת גליק, א', ההחלטה היא של הוועדה, לא שלי.

סימן טוב: אני מקווה ומבקש מהוועדה, וגם אגיע לפה לכל דיון, שהצעת החוק בשלמותה ועל כלל רכיביה תושלם כמה שיותר מהר.

סימן טוב: אבל בחיים הפרלמנטריים לא תמיד הדברים מתרחשים לפי התכנית, ומכיוון שהדבר הזה הוא ממש ברמה של תחושת בהילות, אנחנו היינו רוצים לסיים את הקריאה השנייה והשלישית שלו בשבוע הבא ולא בעוד חודש וחצי, כי כל יום שעובר פה הוא קריטי.

סימן טוב: לכן זאת הבקשה שלנו, מבלי לפגוע בשאר העניינים.

סימן טוב: זה גם לא הליך מסובך טכנית – מפצלים, מעבירים למליאה, מחזירים לוועדה - - -

יהודה גליק: רק החשש שלי הוא שזה לא יקרה – שזה יעבור וזה לא יעבור.

סימן טוב: לא, לא, חס וחלילה.

איתן כבל: אדוני המנכ"ל סיים?

איתן כבל: אז חברות וחברים, אני רוצה להעמיד את הדברים על דיוקם.

איתן כבל: א', אני מתנגד לפיצול.

איתן כבל: לא כי אני מתנגד למהלך שאתה.

איתן כבל: .. אלא כי אתה מחליש לי את החוק.

איתן כבל: הרצון שלנו הוא שהחוק יעבור כולו.

איתן כבל: כל כולו.

איתן כבל: ואני אגיד לכם מה הולכת להיות הפרקטיקה.

איתן כבל: הרי יש לנו בתוך החוק הזה איזה שלוש, ארבע או חמש נקודות בליבת החוק: הפרסום בעיתונות הכתובה, הדיוטי הפרי, האלקטרוניות/ג'ול, התמונות והתצוגה בחנות.

איתן כבל: עכשיו, הפרקטיקה שהולכת להיות, כדי שלא נמצא את עצמנו בחפירות, היא שנעשה הקראה, וכל מה שאני אראה שמתחיל להיות חפירה יותר מדי, נאשר אותו ונודיע שלקראת הקריאה השנייה והשלישית נתעמק בעניין.

איתן כבל: כך שקודם כול הרצון שלי הוא לקצר את הטווחים, כלומר, לייצר קיצור טווחים כדי שלא ייווצר מצב שכבר בקריאה הראשונה אני אמצא את עצמי מחוסל ולא יכול לקום.

איתן כבל: אז זאת תהיה הפרקטיקה.

איתן כבל: ואני אומר לך, אדוני המנכ"ל, שאני נחוש.

איתן כבל: וגם אם אני אצטרך לעשות יום שלם או לילה שלם של ישיבה על העניין – זה יהיה.

איתן כבל: הצעת החוק הזאת תהיה בעזרת השם חלק מספר החוקים של מדינת ישראל.

איתן כבל: אני החלטתי שזה יהיה הדגל הראשון שלנו, למרות שברוך השם, לא חסרה פה עבודה מרתקת נוספת.

לאה ורון: בראש סדר העדיפויות.

סימן טוב: אדוני, זה תלוי בך.

סימן טוב: אתה פרלמנטר ותיק, וגם לי יש את מכסת השעות שלי במסדרונות האלה, ואני מתפלל ביחד איתך שתצליח להעביר את החוק הזה במלואו עד סוף המושב.

סימן טוב: אתה יושב-ראש הוועדה ואתה תחליט על סדרי הדיון, אבל אני רק רוצה להזכיר פה שהסיפור של הסיגריות האלקטרוניות ושל ג'ול הוא בוער.

סימן טוב: אם אתם תראו שאתם לא מתקדמים בקצב שאתם רוצים להתקדם בו, אז תפעלו לפצל.

סימן טוב: אני רואה פה את הנוכחים בחדר ו... אשרי המאמין.

איתן כבל: סליחה, אדוני המנכ"ל – אין בי תבהלה משום אדם שנמצא פה.

סימן טוב: אני בטוח.

איתן כבל: זה לא החוק הראשון, היו חוקים יותר דרמטיים מזה, יש לוביסטים לנושאים אחרים, יותר גדולים ממה שיש פה – וצלחנו את כולם, וגם את זה אני אצלח.

איתן כבל: אני מתחייב שזה יהיה, ואני לא אאפשר לאף אחד, ובראש ובראשונה חברי הכנסת שלנו.

איתן כבל: .. אין לי ספק שאין מישהו מהם שלא.

איתן כבל: ..

איתן כבל: יכולים להיות ויכוחים על ניואנסים כאלה ואחרים, אבל גם בין המעשנים אין לי ספק שיש את אלה שאומרים, חברות וחברים, נכון... אין ויכוח, זה דבר שצריך לעצור אותו.

עיסאווי פריג': איתן, יש לי הערה.

עיסאווי פריג': אני שמעתי את מה שאמר סימן טוב.

עיסאווי פריג': נטיית לבי היא לקבל את מה שהוא אמר.

עיסאווי פריג': אנחנו לאורך כל הדיונים ולאורך כל החקיקה לוקחים את ה-OECD כדוגמה, כדגל עבורנו בכל חקיקה וחקיקה.

עיסאווי פריג': ואם הדירקטיבה האירופית אומרת כך וכך ואם יהיה לך קל להעביר את החוק במושב הזה, אז למה לא ללכת על זה?

איתן כבל: עיסאווי יקירי, תבין, יש לי ותק - - -

עיסאווי פריג': לא משנה.

עיסאווי פריג': אני שואל, תן לי ללמוד מהפה שלך.

איתן כבל: תקשיב, חקיקה זה התחום שלי.

איתן כבל: אני חושב שבכנסת לדורותיה אני אמצא את עצמי במקום לא רע מבחינת יכולות חקיקה - - -

לאה ורון: גם של חוקים מעוררי מחלוקת.

איתן כבל: כן, כולל חוקים מעוררי מחלוקת, במשך שנים.

איתן כבל: אני יודע מה אני רוצה, החוק הוא שלי ושלנו, של החברים הנוספים, בוודאי של גליק, שבלעדיו החוק לא היה מונח כאן.

איתן כבל: אבל אני אומר לכם את הדבר הבא: קיצורי דרך מאריכים דרך.

איתן כבל: ואני לא רוצה למצוא את עצמי מאריך את הדרך.

איתן כבל: הרי בסוף מה הסיפור?

איתן כבל: אתה.

איתן כבל: אם אתה תפריע לי להעביר את החקיקה או לא, אם תמר תפריע לי להעביר את החקיקה או לא וכן הלאה.

איתן כבל: אין ידיעות על כוחות מהחלל החיצון שיעמדו בפנינו כדי לעצור את זה, בסוף היחידים שיכולים לעכב אותי זה חברי הכנסת.

איתן כבל: נצביע קודם כול על המיזוג, וגם התחייבתי לפרופ' דיאן לוין-זמיר לפתוח את הדיון.

איתן כבל: חברים יקרים, בהתאם להחלטת מליאת הכנסת לגבי הצעת החוק שעברה בקריאה טרומית, אנחנו מבקשים לבצע את הליך המיזוג של הצעת החוק של חבר הכנסת איל בן ראובן לתוך הצעת החוק שלנו.

איתן כבל: הצעת חוק הגבלת הפרסומת והשיווק של מוצרי טבק (תיקון – תמונה של נזקי עישון של מוצרי טבק), התשע"ז-2017 של חבר הכנסת איל בן ראובן וקבוצת חברי הכנסת – מי בעד המיזוג?

איתן כבל: בעד ההצעה למזג את הצעת החוק – פה אחד

איתן כבל: אושרה.

איתן כבל: איל בן ראובן הצביע במקום חברת הכנסת איילת נחמיאס ורבין, ויהודה גליק במקום דוד ביטן.

איתן כבל: גברתי רוצה לומר כמה מילים?

דיאן לוין-זמיר: רק כמה משפטים.

דיאן לוין-זמיר: א', אני רוצה לברך על עצם הדיון ולומר שהלוואי שכל דיון היה נפתח ככה.

דיאן לוין-זמיר: בפעם הקודמת עלה הנושא של חשיבות ההשפעה של הפרסום, והכוונה שלי הייתה להזכיר בשלושה משפטים את החשיבות.

דיאן לוין-זמיר: א', אנחנו יודעים בוודאות שהפרסום משפיע על בני נוער להתחיל לעשן, ואנחנו יודעים שהקשר בין פרסום לשימוש בסיגריות אלקטרוניות ושימוש בסיגריות רגילות הוכח מעל כל ספק.

דיאן לוין-זמיר: ב', אנחנו יודעים שהמדיה החברתית היא בעצם המניע להתחלת עישון אצל בני נוער, כמו גם החברים והאנשים שנמצאים בסביבה.

דיאן לוין-זמיר: המדיה החברתית משפיעה, מחקרים מראים את זה.

דיאן לוין-זמיר: אנחנו חקרנו ואנחנו יודעים שבני נוער, כאשר שואלים אותם מה מקור המידע שלהם לגבי סיגריות, בין היתר הם אומרים: חפיסות סיגריות.

דיאן לוין-זמיר: כך שהם כן מסתכלים וזה כן משפיע על התודעה שלהם, הם שמים לב לזה.

דיאן לוין-זמיר: בנושא של הפרסום הסמוי, אנחנו יודעים שבני נוער שהשחקנים האהובים עליהם מעשנים בסרטים – יש להם נטייה פי שלושה עד פי שמונה להתחיל לעשן.

דיאן לוין-זמיר: אז בכל הסביבות האלה, בין אם זה מדיה חברתית, בין אם זה קולנוע, בין אם זה טלוויזיה או אינטרנט – הפרסום משפיע.

דיאן לוין-זמיר: ולכן הדיון הזה חשוב מאוד, וחשוב שנתקדם ונצליח פה להשפיע על הקטנת העישון.

דיאן לוין-זמיר: תודה.

איתן כבל: תודה, גברתי.

איתן כבל: נקודת המוצא המרכזית שלנו, גם של חבר הכנסת גליק וגם שלי, היא קודם כול בני הנוער.

איתן כבל: לא שהאחרים לא, אבל קודם כול בני הנוער.

דיאן לוין-זמיר: אם תשימו לב לניירות העמדה שהכנו תראו את הנקודה הזאת.

איתן כבל: תודה.

איתן כבל: אני רוצה להגיד משפט לפני שנתחיל את ההקראה.

איתן כבל: אנחנו נעשה הכול כדי להוסיף גם סמכויות פיקוח, חברי הכנסת.

איתן כבל: נכון לרגע זה אין בחקיקה סמכויות פיקוח, ואני מקווה מאוד שמשרדי הממשלה ייתנו לנו את הרוח הגבית כדי שלחוק יהיה גם - - -

סימן טוב: וגם נשמח שתיתנו לנו תקנים כדי שנוכל לעשות את זה.

סימן טוב: אני אומר ברצינות.

איתן כבל: בסדר גמור.

איתן כבל: כדי שבסוף המילים שנחצוב כאן לא יהיו אותיות ריקות מתוכן.

איתן כבל: אז נעבור להקראה.

איתי עצמון: אני אקרא את הצעת החוק, אבל קודם אסב את תשומת הלב לכך שרבים מהתיקונים שמוצעים כאן נדונו בכנסת הקודמת במסגרת הצעת חוק ממשלתית שהגיש משרד הבריאות.

איתי עצמון: שינוי שם החוק נועד לבטא שני תיקונים.

איתי עצמון: תיקון אחד, שמיד נגיע אליו בהגדרות, זה הרחבת תחולת החוק מעבר למוצרי טבק, כך שיחול על מוצרי עישון בהגדרה יותר רחבה.

איתי עצמון: הנושא השני הוא שינוי ברירת המחדל שקבועה היום בחוק העיקרי מהגבלת פרסומת לאיסור פרסומת, כאשר פרסומת תיאסר ככלל וייקבעו בחוק סייגים מסוימים לפרסומת מותרת, אבל מאוד מצומצמים.

איתן כבל: הערות.

יהודה גליק: שאלה קטנה, תגידו כן או לא.

יהודה גליק: אתמול נסעתי ברחובות ירושלים, בצומת מאוד מרכזי, רחוב המלך דוד, ויש שם פרסומת ענקית, לא למוצר עישון אלא "המרכז הארצי למוצרי עישון".

יהודה גליק: זאת אומרת, זה לא מפרסם מוצר אלא זה מפרסם חנות.

יהודה גליק: האם יש דרך שאיסור כזה ייכלל בחוק?

יהודה גליק: כי זה לא פרסומת למוצר, אלא פרסומת לחנות למוצרי עישון.

איתן כבל: שאלה מעניינת.

עליזה לביא: אין ספק שהחוק הזה מאתגר את הקריאייטיב של משרדי הפרסום, וזה ברור שאנחנו נראה את זה בצורות אחרות - - -

עבד אל חכים חאג' יחיא: ימצאו את הדרך לעקוף.

איתן כבל: אני אומר שאין מנעול שאין לו מפתח.

איתן כבל: ואני גם חושב שתפסת מרובה לא תפסת.

איתן כבל: אני גם לא רוצה שכל דבר שכבר פחות או יותר יש עליו הסכמה, שנתחיל לפתוח אותו.

יהודה גליק: בסדר.

תמר זנדברג: יש לי שאלה לגבי הנושא של טבק ועישון.

תמר זנדברג: אני מבינה גם לגבי "אייקוס", שהיה בסיבוב הקודם, וגם לגבי ג'ול, שעכשיו אתם - - -

סימן טוב: אייקוס זה מוצר טבק, כי הוא מכיל טבק.

סימן טוב: הסיגריה האלקטרונית לעומת זאת לא מכילה טבק, היא נוזל.

תמר זנדברג: אייקוס זה לא סיגריה אלקטרונית?

סימן טוב: לא, אייקוס זה מוצר טבק, שפשוט עובד על חימום במקום בעירה.

סימן טוב: סיגריה אלקטרונית זה מחסנית עם נוזל, ניקוטין או כל מיני חומרים אחרים - - -

תמר זנדברג: בגלל שאין בו עלים?

תמר זנדברג: הרי גם באייקוס לא יוצא עשן.

סימן טוב: לא, זה בגלל שאין בו טבק.

תמר זנדברג: אני שואלת כי היום היה בעיתון שהיועץ המשפטי לממשלה אישר - - -

סימן טוב: נכון.

קריאות: - - -

איתן כבל: מי אדוני?

אילן אלחיאני: אני אילן, יושב-ראש האגודה לקידום האידוי בתחליפי עישון.

איתן כבל: אז זה כבר מדור פרסומי.

איתן כבל: ..

איתן כבל: פשוט יש לך פנים של מישהו ממשרד הבריאות.

קריאות: - - -

תמר זנדברג: קראנו היום בעיתון שהיועץ המשפטי לממשלה אישר למשרד הבריאות את האיסור שלהם בנוגע לג'ול.

תמר זנדברג: באייקוס הייתה לנו טענה שאמרה, תכירו בזה כמוצר טבק, והייתה מחלוקת לגבי זה, אבל מרגע שהכירו זה היה על טייס אוטומטי.

תמר זנדברג: ולכן השאלה שלי - - -

סימן טוב: אלה שני דברים שונים.

איתן כבל: רגע, תני לי, העלית לי איזה רעיון.

איתן כבל: אני מבקש ממשרד הבריאות את ההגדרות האלה של מה זה אלקטרוני, מה זה - - -

איל בן ראובן: יש את הסוגיה האירופית.

איל בן ראובן: הם חכמים לא פחות מאיתנו.

איתן כבל: רגע, עוד לפני ה"כן החמרות/לא החמרות", שקודם כול נבין מה זה.

עיסאווי פריג': שנלמד.

עבד אל חכים חאג' יחיא: לא צריך להגיד את השם המסחרי, אלא - - -

קריאות: - - -

איתן כבל: רגע, חברים, אני אגיד מה אני רוצה.

איתן כבל: זה כולה עניין צדדי, לא נפתח את זה כנושא מרכזי.

איתן כבל: יש פה מושגים שאני רוצה שיהיו מומחשים; שנדע לאיזה קטגורה ג'ול או אייקוס נכנסות וכולי.

איתן כבל: פשוט מאוד.

עיסאווי פריג': גם דוגמאות.

איתן כבל: עיסאווי, זה מה שאני מתכוון.

איתן כבל: עכשיו, עוד דבר אני רוצה להבהיר: אנחנו לא במצב של נגעת-נסעת.

איתן כבל: יש דברים שברור שאם יסתבר לנו בין קריאה ראשונה לקריאה שנייה ושלישית שצריך לתקן אותם – נתקן.

איתן כבל: אני מעלה להצבעה את סעיף 1.

איתן כבל: מי בעד אישור הסעיף?

איתן כבל: בעד אישור הסעיף – פה אחד

איתן כבל: הסעיף אושר.

איתי עצמון: הסעיף הבא בהצעת החוק, עניינו תיקון סעיף ההגדרות.

איתי עצמון: אני אקרא ואנסה להסביר כמיטב יכולתי, אבל ההצעה מבוססת על הצעות של משרד הבריאות, ולכן, אם יהיה צורך, אני אבקש שתשלימו את ההסברים.

איתי עצמון: אני אעצור כאן, מכיוון שההגדרות האלה נוגעות אכן להרחבת תחולת החוק על סוגי מוצרים נוספים מעבר למוצרי טבק.

איתי עצמון: אם משרד הבריאות מבקש להשלים, אני אשמח.

איתן כבל: משרד הבריאות ישלים וידגיש, כי זו ליבה ראשונה של החוק.

איתן כבל: חברי חברי הכנסת, המושגים האלה ילוו אותנו לאורך כל החוק.

איתן כבל: בבקשה, גברתי.

מיכל גולדברג: אני מיכל גולדברג, מהלשכה המשפטית במשרד הבריאות.

מיכל גולדברג: כמו שאמר אדוני היושב-ראש, המטרה של הסעיפים שהוקראו עכשיו היא להרחיב את התחולה של החוק למוצרים נוספים.

מיכל גולדברג: החוק היום חל על מוצרי טבק כמו שהם מוגדרים בחוק, ואנחנו לא נוגעים בהגדרה של מוצרי טבק.

מיכל גולדברג: בהמשך להערה של חברת הכנסת, חשוב להבהיר שהמוצר החדש יחסית שהיא התייחסה אליו, אייקוס של חברת פיליפ מוריס, נכנס בהגדרה של מוצרי טבק.

עבד אל חכים חאג' יחיא: מה זה אייקוס?

מיכל גולדברג: זה מוצר שכולל טבק, שמבוסס - - -

יהודה גליק: חימום במקום שריפה.

מיכל גולדברג: כן, חימום במקום בעירה.

קריאה: זה לא נכון, זה פשוט לא נכון.

איתן כבל: חברים יקרים, שקט.

איתן כבל: חברים, יש לי בקשה - - -

קריאות: - - -

יעל כהן-פארן: זה ממכר לא פחות.

איתן כבל: סליחה, חברים יקרים, מרגע זה כל חוכמה תיאמר בחוץ.

איתן כבל: מספיק.

איתן כבל: הם עכשיו מייצרים את סיפור הדרך לגבי כל אחד ואחד ואומרים מה נמצא תחת הגדרת "עישון".

איתן כבל: זה לא רק אידוי וכל הדברים האלה, זה כל דבר שיש בו טבק.

איתן כבל: באייקוס יש מרכיב טבק, ומרגע שיש בה מרכיב של טבק, על פי מודל שקבע משרד הבריאות היא הופכת להיות חלק מכל מערכת עישון סיגריות לכל דבר ועניין.

עיסאווי פריג': מה לגבי הטיעון של אייקוס שזה לא מוציא עשן?

עיסאווי פריג': אני רוצה להבין את זה.

איתן כבל: עיסאווי, אנחנו כבר אחרי זה, כבר יש הגדרה.

איתן כבל: ..

איתן כבל: אנחנו לא מנהלים פה עכשיו משא ומתן עם פיליפ מוריס, אנחנו מגדירים כאן מה נכלל תחת הגדרת עישון.

איתן כבל: אפילו אם זה מוציא כוכבים במקום עשן, ברגע שיש בזה כמות מסוימת של טבק זה נכלל בתוך ההגדרה של עישון.

איתי עצמון: נכלל גם היום.

איתן כבל: כן, גם היום.

איל בן ראובן: אני רוצה לשאול שאלה אחת.

איל בן ראובן: יש את העניין של ההגדרה האירופאית.

איל בן ראובן: עכשיו, ניסיונם גדול משלנו, אנחנו עדיין נמצאים הרחק מאחוריהם בקריטריונים ובהגדרות.

איל בן ראובן: לכן, השאלה היא כמה אנחנו לוקחים מההגדרה האירופאית.

איל בן ראובן: כי ההגדרה האירופאית כן עושה איזושהי הבחנה, איזשהו חיתוך, בעניין של מוצרי הטבק.

איל בן ראובן: הרי נדמה לי שמקובל פה על כולנו שאנחנו במלחמה על הנוער.

איל בן ראובן: הנוער – זאת המלחמה שלנו.

איל בן ראובן: השאלה היא אם אנחנו נותנים משהו גם לאותם אלה שאנחנו יודעים מראש שלהם לא נפתור כלום, אלה בני ה-50 שמכורים.

איל בן ראובן: ההגדרה האירופאית נתנה איזושהי מדרגה בעניין הזה של ה...

איל בן ראובן: לכן שאלתי קודם לגבי העניין של ה-20 וכו'.

איל בן ראובן: השאלה היא - - -

איתן כבל: חבר הכנסת, אני הבנתי.

איל בן ראובן: אני רק עונה לעניין שאני לא רוצה שנעשה ואחר כך נתקן.

איתן כבל: חבר הכנסת איל בן ראובן, אתה מדבר על שתי מדרגות שונות, אבל זה עדיין לא בשלב הזה.

איתן כבל: אני אבהיר.

איתן כבל: פיליפ מוריס יושבים פה מולנו, והם כאן בראש ובראשונה למילה שאתה לא אומר אותה.

איתן כבל: אנחנו עוד לפני השלב הזה, אנחנו בשלב שבו אנחנו מגדירים מה זה מוצר עישון.

איתן כבל: טבק.

איתן כבל: עזוב עכשיו את השאלות אם כן יהיה מותר, לא יהיה מותר, האם בעתיד תתפתח טכנולוגיה כזו או אחרת שהיא לא טבק, לא עישון והיא תוכל להיות מדרגה שתוכל לעזור למכורים או למעשנים הכבדים.

איתן כבל: אנחנו עדיין לא שם, נגיע לזה.

איתן כבל: אבל הם פה בראש ובראשונה כדי לשים את עמדתם בעניין - - -

עומר סלע: אפשר לומר את עמדת איגוד לשכות המסחר?

איתן כבל: תכף נגיע אליהן.

איתן כבל: אני מנסה קודם כול לסיים את התהליך הזה ואני אשמח לשמוע את עמדתך אם היא יודעת לתרום לנו.

איתן כבל: אבל עכשיו אנחנו בסך הכול - - -

איל בן ראובן: ברור, אנחנו נגיע לזה בהמשך.

איתן כבל: בוודאי.

איתן כבל: חברים, אני יודע שכל אחד דיבר עם הלוביסטים, קרא חומר, אני שומע את זה אצלכם.

איתן כבל: יש נקודה שתכף נגדיר אותה ואני גם אאפשר לאנשי פיליפ מוריס לדבר - - -

איל בן ראובן: תפדאלו, אנחנו רוצים את טובת העניין.

עיסאווי פריג': איתן, זה לא בושה ולא בעיה לשבת עם לוביסטים.

איתן כבל: אני לא אמרתי את זה.

עיסאווי פריג': זה שמועלות כאן שאלות, גם בשבילנו, שנבין... כי אני, בחשבונות הפשוטים שלי, עישון ואידוי זה שני דברים שונים וצריך ששניהם יקבלו ביטוי בהגדרות.

איתן כבל: חברות וחברים, בדיוק מהמקום הזה.

איתן כבל: .. אתה ישבת, כמוני, עם לוביסטים?

איתן כבל: יפה.

איתן כבל: שלחו לי חומר, הציגו לי, נהייתי מאודה כבר מכמויות החומר.

איתן כבל: מה שאני מנסה להגיד לך זה את הדבר הבא.

איתן כבל: אנחנו שמענו צד אחד, ועכשיו יש כאן את המדינה, שמציגה את הדברים כפי שהחוק שלי אמור.

איתן כבל: ..

איתן כבל: אני לא אמור בשלב הזה.

איתן כבל: ..

איתן כבל: התפקיד שלנו הוא גם להקשיב לאחרים, אבל לא בהכרח לקבל את דבריהם.

איתן כבל: הם בעלי אינטרס.

איתן כבל: זה לגיטימי, אבל צריך לזכור שהם בעלי אינטרס.

איתן כבל: והאינטרס שלנו הוא קודם כול אינטרס ציבורי, הוא צריך להיות חף מכל מיני שאלות כלכליות או שאלות אחרות כאלה.

איתן כבל: אנחנו עדיין בשלב הכל כך טרומי של ההגדרות, אחר כך נראה את הדברים.

איתן כבל: וכבר ידעתי את הדבר, ולכן הגדרתי מהם אותם דברים בעייתיים, ואני לא מתכוון להתחמק מהם.

איתן כבל: אדוני, בבקשה.

עומר סלע: אני עומר סלע, מאיגוד לשכות המסחר.

עומר סלע: אני לא אחזור על דברים שכבר נאמרו, אבל אומר כמה דברים בקצרה.

עומר סלע: קודם כול, אדוני וחברי הכנסת מכבדים את השפה העברית, ואחרי בדיקה במילון אבן שושן ובמקומות אחרים מצאנו ש"עישון" זה לא "אידוי" ו"אידוי" זה לא "עישון", נקודה.

עומר סלע: אז אם אתם רוצים שהחוק יהיה חוק שהוא ראוי ונכון לשיטתכם, אז זה דבר אלמנטרי שראוי - - -

איתן כבל: לשכות המסחר, על זה נתייעץ בין קריאה ראשונה לבין שנייה ושלישית.

איתן כבל: עכשיו, מבחינת - - -

תמר זנדברג: רגע, למה - - -

איתן כבל: עזבי, תמר, אני רוצה להתקדם.

איתן כבל: מה, אני אזמין עכשיו את אבשלום קור?

עומר סלע: אנחנו מכבדים כמובן את הרצון - - -

איתן כבל: יקירי, תתקדם, אתה עושה לי חפירה.

עומר סלע: אוקיי, אז נקודה ראשונה, "עישון" זה לא "אידוי", ולהפך.

עומר סלע: דבר שני, לדעתנו ההצעה אינה משרתת את טובת הציבור - - -

איתן כבל: יקירי, עצור כאן, אני לא ביקשתי דקלרציות.

איתן כבל: אם אדוני רוצה, שיעמוד מחוץ לכנסת.

איתן כבל: אדוני התבלבל, אתה רוצה לצאת לעשן סיגריה ולחזור?

עומר סלע: אני לא מעשן.

עומר סלע: רק נקודה אחת - - -

איתן כבל: אדוני, עצור, אתה לא בכיוון, אתה מפריע לי, אתה מעכב אותי.

איתן כבל: אני ביקשתי התייחסויות ענייניות ונקודתיות להגדרות שהוקראו.

איתן כבל: אם אדוני רוצה דקלרציות – אין.

איתן כבל: תודה רבה, אני לא מאפשר לאדוני לדבר.

איתן כבל: בפעם הבאה תחשוב יותר טוב.

איתן כבל: וזה לא יקרה שוב.

איתן כבל: בפעם הבאה מי שיעשה לי פה חפירות.

איתן כבל: ..

איתן כבל: תזכרו, חפירות 1914 זה סדרה בערוץ ההיסטוריה, לא פה.

איתן כבל: מיכל, בבקשה.

מיכל גולדברג: עד עכשיו ציינתי מה נכנס בהגדרה של מוצרי טבק שקיימת היום בחוק.

מיכל גולדברג: המטרה שלנו היא להרחיב את החוק למוצרים נוספים חדשים שנוספו לשוק מאז התיקונים האחרונים שנעשו בחוק, לפני לא מעט שנים.

מיכל גולדברג: היום קיימים בשוק עוד הרבה מאוד מוצרים מלבד מוצרי הטבק הקלאסיים שהיו פעם, ולכן המטרה של ההרחבה היא להציע הגדרה רחבה, "מוצר עישון", שכוללת בתוכה את המוצרים הבאים: 1.

מיכל גולדברג: מוצרי טבק, שזו ההגדרה שכבר קיימת היום בחוק; 2.

מיכל גולדברג: חומר ממקור צמחי המיועד לעישון ואשר אינו מכיל טבק – זה נמצא גם בדירקטיבה האירופאית מ-2014 - - -

עיסאווי פריג': יעני קנאביס?

מיכל גולדברג: כן, זה כולל כל חומר ממקור צמחי שאפשר לעשן אותו.

מיכל גולדברג: המטרה היא ליצור הגדרה רחבה שתכלול את הכול.

מיכל גולדברג: אפשר אחר כך לייצר איזשהו מדרג בין המוצרים, אבל בשלב ראשון אנחנו מייצרים הגדרה שכוללת את כל המוצרים.

מיכל גולדברג: 3.

מיכל גולדברג: ההגדרה שקיימת היום בחוק למוצר שמשמש לעישון טבק.

מיכל גולדברג: לפעמים יש לנו את הטבק עצמו ולפעמים יש את המוצר שלא מכיל את הטבק, כמו למשל נרגילה.

מיכל גולדברג: בזמנו נעשתה הבחנה בחוק בין מוצרי טבק למוצר המשמש לעישון טבק.

מיכל גולדברג: היא די מלאכותית ואנחנו החלטנו להכניס את כל ההגדרות האלה תחת ההגדרה של "מוצר עישון".

מיכל גולדברג: 4.

מיכל גולדברג: הסיגריה האלקטרונית שדובר עליה.

מיכל גולדברג: כפי שהדגיש המנכ"ל בפתיחת הדיון, מאוד חשוב לנו להכניס אותה לחוק הזה.

מיכל גולדברג: אין שום סיבה מבחינה מקצועית שלא כל ההוראות שקיימות היום בחוק יחולו גם על סיגריות אלקטרוניות, כולל איסור מכירה לקטינים, הגבלות על פרסומת ועוד.

איתי עצמון: הצעתם מספר תיקונים להגדרת "סיגריה אלקטרונית".

מיכל גולדברג: נכון.

מיכל גולדברג: להגדרה של סיגריה אלקטרונית שהופיעה בהצעה הפרטית הצענו מספר תיקונים כדי לדייק אותה.

מיכל גולדברג: גם זה מבוסס הרבה על ההגדרה שקיימת בדירקטיבה האירופאית לסיגריה אלקטרונית.

מיכל גולדברג: הצענו להוסיף אחרי "מוצר" את "לרבות מוצר הדומה לסיגריה", כי הסיגריה האלקטרונית לא חייבת להיות דומה לסיגריה.

מיכל גולדברג: יש היום מגוון גדול של מוצרים והם לאו דווקא דומים, ולכן הוספנו "לרבות.

מיכל גולדברג: ..".

מיכל גולדברג: בנוסף, ביקשנו להוסיף איזושהי הגדרה שמתייחסת למהות של המוצר, "ניתן להשתמש בו לצריכה של אדים המכילים ניקוטין" – שזה ממש תרגום מהדירקטיבה.

איתי עצמון: זאת אומרת שזה לא בדיוק עישון במובן הרגיל שאנחנו מכירים?

איתי עצמון: כי לאחר מכן יש הגדרה שלא הקראתי, "עישון לרבות בדרך של ייצור אדים בשאיפה".

מיכל גולדברג: ההגדרה הזאת היא גם חשובה, ועוד מעט אני אתייחס אליה.

איתי עצמון: אני שואל האם התוספת "ניתן להשתמש בו לצריכה של אדים" לא מדברת על "ייצור אדים לשאיפה".

מיכל גולדברג: התוספת הזאת חשובה גם להגדרה של מוצרי טבק, לאו דווקא להגדרה של סיגריה אלקטרונית.

מיכל גולדברג: בהגדרה של מוצרי טבק שקיימת היום בחוק מופיעה המילה "עישון", וההגדרה של עישון נועדה בעיקר להבהיר את ההגדרה של מוצרי טבק שקיימת היום בחוק.

מיכל גולדברג: אבל זאת רק הבהרה, ומבחינתנו המילה "עישון", גם היום, גם בלי שנבהיר את זה בחוק, מתייחסת גם לייצור אדים לשאיפה, כמו שרשום פה, ולאו דווקא.

מיכל גולדברג: .. התהליך שבו משתמשים לייצור של אותם אדים הוא פחות חשוב.

מיכל גולדברג: כלומר, פחות חשוב לנו אם זה נעשה על ידי חימום או על ידי שריפה.

מיכל גולדברג: הסיפה בהגדרה של סיגריה אלקטרונית, "היכול לשמש לצריכה חד-פעמית או לשימוש חוזר" – גם זה חלק מהמהות של העניין.

מיכל גולדברג: ולגבי ההחרגה – עד היום לא נרשמה אף סיגריה אלקטרונית כתכשיר לפי פקודת הרוקחים, אבל בתאוריה קיימת אפשרות כזאת.

מיכל גולדברג: ישנה טענה שסיגריות אלקטרוניות יכולות גם לסייע בגמילה מעישון, ואם מישהו מעוניין לרשום את הסיגריה האלקטרונית כתכשיר לפי פקודת הרוקחים, אז יש אפשרות לעשות את זה.

מיכל גולדברג: במקרה כזה הוא יצטרך לעמוד בכל התנאים שחלים על תכשיר לפי פקודת הרוקחים, וההגבלות בחוק הזה לא יחולו עליו, אלא יחולו עליו ההוראות לפי פקודת הרוקחים.

עבד אל חכים חאג' יחיא: במקומות אחרים, למשל אירופה, היא רשומה ככזאת?

אודי קלינר: לא.

יהודה גליק: היא לא מוגדרת כמכשיר גמילה בשום מקום בעולם.

איתן כבל: משרד המשפטים, בבקשה.

דנה רוטשילד: אני דנה רוטשילד, מייעוץ וחקיקה פלילי, משרד המשפטים.

דנה רוטשילד: אני רציתי להעיר לגבי ההגדרה של מוצר עישון.

דנה רוטשילד: אני מבינה את הכוונה להרחיב את האיסורים בחוק, אבל פסקה (2), ב"מוצר עישון", כוללת הגדרה שהיא מאוד רחבה ובעיניי היא יכולה להכיל בתוכה חומרים שלא הייתה כוונה להכיל אותם.

דנה רוטשילד: אני אסביר.

דנה רוטשילד: "חומר ממקור צמחי המיועד לעישון", כאשר עישון הוא גם "לרבות בדרך של ייצור אדים לשאיפה" – זה כולל כמעט כל חומר, לרבות מכשירי אינהלציה, נרגילות וכן הלאה.

דנה רוטשילד: זאת אומרת, ההגדרה פה היא מאוד רחבה.

דנה רוטשילד: ומכיוון שחלים בעניין ההגדרה הזאת גם איסורים פליליים, חשוב לחשוב על איך לחדד את ההגדרה.

איתן כבל: יש לי הצעה.

איתן כבל: זה דיון מקצועי, אין לי כוונה להתחיל לפתוח אותו, זה ייגמר בקדנציה הבאה.

איתן כבל: לכן אני אצביע על זה - - -

איתי עצמון: רגע, יש לי הצעה.

איתי עצמון: אפשרות אחת זה אולי להבהיר או לכתוב בפסקה (2), בהגדרה "מוצר עישון", שלעניין חומר ממקור צמחי לא מדובר על עישון בהגדרה הרחבה שלו.

איתי עצמון: כלומר, לא עישון כהגדרתו - - -

איתן כבל: יש לי הצעה יותר טובה.

איתן כבל: תראו, זה ניואנסים.

איתן כבל: אנחנו נעביר את זה בקריאה הראשונה - - -

איתי עצמון: זאת הערה נכונה.

איתן כבל: כן, אני מתחבר לגמרי, הרי אנחנו לא רוצים להכניס מה שלא אמור להיות.

איתן כבל: אבל אני לא אעכב את זה עכשיו, ולכן, כמו שאמרתי, נעביר את זה בקריאה הראשונה, וברור שבין הקריאה הראשונה לקריאה השנייה והשלישית הצוותים במשרדי הממשלה יצטרכו לדייק ולנכות את כל אותם אלמנטים שאינם חלק מההגדרה של עישון קלאסי, אינהלציה וכל הדברים האלה, שברור שאף אחד לא התכוון אליהם.

איתן כבל: יש עוד התייחסויות?

איתן כבל: אדוני, בבקשה.

איתן כבל: בקצרה.

חגי לוין: אני ד"ר חגי לוין, מזכיר איגוד רופאי בריאות הציבור.

חגי לוין: ברוב המקרים כשמדובר על מוצרי ניקוטין, מקור הניקוטין הוא טבק, ואנחנו מציעים, במקום הפלפולים, הצעה מאוד פשוטה שכדאי לשקול אותה.

חגי לוין: כל מוצר המכיל ניקוטין יכול להוות שער לשימוש במוצרי טבק, ולכן החוק צריך לחול על כל מוצר המכיל ניקוטין.

חגי לוין: כי בהמשך ימציאו דרך זילוף או אידוח או אני לא יודע איזה מילה ימציאו.

חגי לוין: לכן כל מוצר המכיל ניקוטין צריך להיות תחת החוק הזה.

איתן כבל: הוא מעלה כאן נקודה שאינני יודע לתת עליה תשובה, זה עניין מקצועי מהמדרגה העליונה.

איתן כבל: על פניו זה נשמע מאוד הגיוני ואני מבקש שהדברים האלה יירשמו.

איתן כבל: גברתי, בבקשה.

אירית שמש: אני אירית שמש, מהמועצה הישראלית למניעת עישון.

אירית שמש: בהמשך למה שאמר ד"ר לוין, אני מבקשת להיצמד לצו סימון טובין לפי החוק להגנת הצרכן ולא לאפשר להחריג סיגריות שונות - - -

איתן כבל: אין החרגה.

אירית שמש: אבל שלא תהיה בהמשך.

איתן כבל: גברתי, אין כאן החרגה.

איתן כבל: אדוני, בבקשה.

אלעד שפר: אני אלעד שפר, מעמותת "אוויר נקי".

אלעד שפר: בקשר לתיקון של משרד הבריאות, יש סיגריות אלקטרוניות שמכילות ניקוטין ויש כאלו שלא, ומשרד הבריאות בעצם מחריג את הסיגריות שלא מכילות ניקוטין.

אלעד שפר: אז אני פשוט מציע למחוק את המילה ניקוטין, ושיהיה כל הסיגריות האלקטרוניות, גם עם ניקוטין וגם בלי ניקוטין.

איתן כבל: שוב, זו תשובה מקצועית פר אקסלנס שאינני יודע לתת אותה.

איתן כבל: נציגי משרד הבריאות, שני הגורמים הציגו עמדה שראויה להיבחן ואנחנו נעלה את זה ונתייחס לזה בהמשך.

איתן כבל: אדוני, בבקשה.

דוד קינן: אני עורך דין דודי קינן - - -

איתן כבל: דודי, בבקשה להתייחס רק לסעיף הזה.

דוד קינן: רק לסעיף הזה.

דוד קינן: זה סעיף חשוב, אדוני.

דוד קינן: אני שמעתי את משרד הבריאות ואני שמח על האפשרות להביא את עמדתנו בפניהם וגם נשמח לקיים דיון בעניין הזה.

דוד קינן: אנחנו שבים ומזמינים את עצמנו לדיון כזה.

דוד קינן: אבל חשוב לי להבהיר נקודה אחת.

דוד קינן: אנחנו מדברים כאן על הדירקטיבה האירופאית.

דוד קינן: בדירקטיבה האירופאית יש הבחנה ברורה מאוד בין מוצרי טבק לעישון לבין מוצרי טבק ללא עשן, זו עובדה.

דוד קינן: ועובדה אחרת היא שיש קטגוריה נוספת, שנקראת סיגריה אלקטרונית.

דוד קינן: מה שהצעת החוק הזו עושה זה לקחת את כל המוצרים, בין אם הם עישון ובין אם לא עישון.

דוד קינן: ..

דוד קינן: ואני לא מדבר רק על אייקוס, אני מדבר גם על סיגריה אלקטרונית, טבק למציצה, טבק ללעיסה – כל אלה נקראים מוצרי עישון.

דוד קינן: רק שנבין מה יקרה: היום כאשר מישהו יקנה טבק ללעיסה הוא יראה אזהרת בריאות של סיגריה.

דוד קינן: זה באמת המסר שאנחנו רוצים?

דוד קינן: שכל המוצרים מסוכנים באותה מידה?

דוד קינן: כולם אותו דבר?

דוד קינן: אנחנו חושבים שלציבור המעשנים בישראל יש היום את הזכות, ובעצם את החובה, לקבל מידע על מוצרים אחרים שהם פחות מסוכנים לבריאות שלהם.

דוד קינן: ולכן מבחינתנו העניין הזה קריטי.

דוד קינן: ואדוני, היום משרד הבריאות עושה צעד ענק בכיוון הזה.

דוד קינן: כל הנושא של ג'ול והגבלה של תקרת הניקוטין לקוחה בעצם מהדירקטיבה האירופאית, אז למה לא לעשות גם את הצעד הנוסף כמו באירופה ולהגדיר את כל מוצרי הטבק והניקוטין באותו אופן?

דוד קינן: אדוני, יש היום בקנה מאות של מוצרים עתידיים שיגיעו.

דוד קינן: אנחנו באמת ובתמים חושבים שהדירקטיבה האירופאית היא זו שתוכל לתפוס את כל המוצרים ולהשיג את המטרה שכולנו רוצים פה, לפקח על כל המוצרים.

דוד קינן: ואני לא מתייחס לסוג הרגולציה, אבל מבחינת ההגדרה, למה להמציא את הגלגל מחדש?

דוד קינן: יש דירקטיבה אירופאית שעושה את ההבחנות שעליהן אנחנו מדברים, ואנחנו מבקשים ללמוד אותה ולהתייחס אליה, ואנחנו נשמח לספק מידע נוסף.

דוד קינן: תודה רבה.

איתן כבל: תודה רבה לך.

איתן כבל: אדוני, אני מכיר את עמדתך, נתת את ההרצאה שלך בפעם הקודמת, אז אם אין לך מה לחדש, תשמור את זה להמשך.

צבי הרצוג: יש לי מה לחדש.

צבי הרצוג: אני צבי הרצוג, ממכון "ובחרת בחיים".

צבי הרצוג: אני חוקר את הנושא של סיגריות אלקטרוניות ארבע שנים, מאז שמשרד הבריאות ניסה לאסור את זה, ואני היחיד בישראל שתרם לוויכוח המדעי בספרות המקצועית בנושא.

צבי הרצוג: אני רוצה להגיד שמצד אחד יש ניקוטין, שזה חומר שהוא ממכר וממריץ - - -

איתן כבל: יקירי, חוץ מהפתיח שלך אתה חוזר על מה שאמרת קודם.

צבי הרצוג: אבל זה הזוי - - -

איתן כבל: אני מבין את מה שאמרת.

צבי הרצוג: אז אני אקצר.

איתן כבל: לא, הבעיה היא לא בקיצור.

איתן כבל: תינתן לך אפשרות - - -

צבי הרצוג: זה לא נכון להכליל סיגריות אלקטרוניות יחד עם סיגריות רגילות; זה להכליל מוצר מציל חיים יחד עם רוצח המונים מספר אחת.

צבי הרצוג: זה ממש הזוי, זה יגרום למאות אלפים של מקרי מוות בעשורים הקרובים.

איתן כבל: תודה, אנחנו נתייחס לזה.

יושב-ראש ה-FDA אמר: looking at ways to reduce nicotine levels in cigarettes so that they can be minim - - -

קריאה: הוא מושך זמן בכוונה.

איתן כבל: יקירי - - -

צבי הרצוג: While not altering the nicotine content of non - - -

איתן כבל: הרצוג, תקשיב - - -

צבי הרצוג: מנהל ה-FDA אמר - - -

איתן כבל: שנייה, אח שלי, אתה בסוף יכול לקבל התקף, ולא מעישון.

קריאה: מה הוא לקח?

צבי הרצוג: - - -

איתן כבל: שנייה, שנייה, תן שנייה.

איתן כבל: תהיה כאן שאלה עקרונית שאני לא אתחמק ממנה וגם שוחחתי עליה עם חבר הכנסת גליק.

איתן כבל: יש את המעשנים הכבדים, שזה באמת יכול לייצר להם תחליפים.

איתן כבל: אבל אני לא רוצה עכשיו לעסוק בזה.

צבי הרצוג: אבל כאן אתה מגדיר את הכול ביחד.

צבי הרצוג: אתה מגדיר מוצרי אידוי - - -

שוש גן-נוי: אני שוש גן-נוי, מהחברה הרפואית למניעה וגמילה מעישון.

שוש גן-נוי: אני רוצה לחזק את העניין הזה של חומר ממקור צמחי.

שוש גן-נוי: אנחנו היום רואים בהצגות תיאטרון שמשתמשים בסיגריות האלה ומכריזים שזה בריא, שזה לא גורם נזק לציבור - - -

עליזה לביא: איזה הצגות?

שוש גן-נוי: בהצגות תיאטרון, הבימה, הקאמרי, בית ליסין, כל התאטראות.

שוש גן-נוי: מראים עישון ואז יש הכרזה שהסיגריות האלה לא מכילות טבק; הן ממקור צמחי והן לא גורמות נזק.

שוש גן-נוי: משהו כזה.

שוש גן-נוי: אני הייתי בהצגה כזאת, שנחנקתי מהסירחון והריח.

קריאה: אין להם שום ריח.

קריאה: יש להם ריח.

איתן כבל: חברות וחברים, שקט.

שוש גן-נוי: לכן אני חושבת שחשוב מאוד להשאיר את ה"ממקור צמחי" - - -

איתן כבל: גברתי, אנחנו לא הורדנו.

איתן כבל: אני רוצה שתקשיבו למה שאני אומר.

איתן כבל: כל השאלות שאתם העליתם כאן, גם מימין וגם משמאל, נקודות שראויות למחשבה, כולל הטענה של הרצוג וכולל הטענה של פיליפ מוריס – אנחנו נקיים על זה.

איתן כבל: ..

איתן כבל: אני לא מתכוון לרדת עכשיו ברזולוציות, אני רק מציף רזולוציות לקריאה השנייה ולקריאה השלישית.

עליזה לביא: רק הערה.

עליזה לביא: הוא אמר שיש מאות מוצרים בדרך, בקנה.

איתן כבל: ולכן?

עליזה לביא: אנחנו כאן כמחוקקים הרבה פעמים מחוקקים הרבה אחרי הקדמה והטכנולוגיה, במיוחדים בחוקים שקשורים במדיות החברתיות ובכלל.

עליזה לביא: לכן צריך לראות איפה אנחנו נשים - - -

איתן כבל: אני יכול לומר לך שאני אעשה הכול כדי שהחוק יהיה צופה פני העתיד וינסה להתמודד - - -

איל בן ראובן: ככל שההגדרות יהיו יותר מדויקות הן יאפשרו לנו להסתכל על העתיד.

עליזה לביא: ומצד שני, אם יש היום כל מיני פיתוחים בריאים, צריך לראות איך הציבור כן יהיה חשוף להם.

איתן כבל: אני רק מזכיר לך שזה שנפטר, הפרזנטור של מרלבורו, הוא עישן כי "זה היה בריא".

איתן כבל: ועישנו גם בבתי חולים וכן הלאה.

איתן כבל: אבל אני לא שם, אני לא רוצה להיות דווקן, אני לא טהרן, אני לא צדקן, אני בעצמי עישנתי, ועישנתי כבד, שלוש מרלבורו אדום ביום.

איתן כבל: מה שאני מנסה להגיד זה שלי יש את היכולת לראות את הדברים גם מהצד של המכורים, ואנחנו מנסים למצוא את נקודות האיזון.

איתן כבל: לכן אנחנו מקשיבים, ונוציא תחת ידנו את התוצאה הטובה ביותר.

איתן כבל: טוב, אני מבקש להעלות להצבעה - - -

איתי עצמון: את ההגדרות "חומר מילוי", "מוצר עישון", "מחסנית" ו"סיגריה אלקטרונית".

איתן כבל: מי בעד?

איתן כבל: בעד אישור ההגדרות שהוקראו – פה אחד

איתן כבל: תודה רבה.

איתן כבל: חברת הכנסת תמר זנדברג הצביעה במקום חבר הכנסת עיסאווי פריג'.

איתן כבל: יש לאדוני הודעה?

חיים לנציצקי: השם שלי הוא חיים לנציצקי, ואני הבעלים של רשת אייסמוק פלוס, למכירה של סיגריות אלקטרוניות.

חיים לנציצקי: אני רוצה להביא לכאן סגנון דו-שיח קצת שונה - - -

איתן כבל: אדוני, לא בשלב הזה.

איתן כבל: אני אאפשר לך, אבל לא עכשיו.

איתן כבל: עכשיו אנחנו בהקראה.

חיים לנציצקי: אפשר משפט קצר?

איתן כבל: בסדר, כי אדוני מבקש כל כך בנחמדות.

חיים לנציצקי: אני רוצה להביא תמונה מהשטח, מהרחוב.

חיים לנציצקי: עומדים מאחוריי אלפי אלפי אלפי מעשנים שלא יכלו להיגמל מסיגריות רגילות ועישנו במשך הרבה שנים והפסיקו לעשן כליל סיגריות רגילות רק בזכות המוצר הזה.

חיים לנציצקי: המוצר שאני מראה כרגע – אלפי מעשנים שאני מכיר אישית נגמלו מסיגריות רגילות רק בזכות המוצר הזה.

חיים לנציצקי: ואותם אלפי מעשנים מדווחים שהם מרגישים שינוי מאוד לטובה מבחינה בריאותית, בצורה חד-משמעית.

איתן כבל: חיים, תקשיב, אתה וכל אתה שנמצאים מאחוריך - - -

חיים לנציצקי: מי שמאחוריי זה אלפי אלפי אנשים שהיו מעשנים והפסיקו לעשן בזכות המוצר הזה.

חיים לנציצקי: הם נמצאים פה מאחוריי, הם מאחורי הקיר - - -

איתן כבל: תודה, חיים.

איתן כבל: בגלל זה השארתי את המרווח.

איתן כבל: תאמין לי, אני מנסה לפעול בשום שכל.

איתן כבל: תראה, זה חוק שאני מוביל אותו ואני יודע שיש פה אינטרסים כבדים מאוד ויש גם הרבה כסף סביב זה.

איתן כבל: אז עזוב את זה, הבנו את העניין, אני מבין את העניין, אבל בואו נתקדם ונראה.

איתן כבל: אני כיבדתי אותך, כי עשית את זה קצת בחן, אבל בבקשה לא להפריע יותר.

חיים לנציצקי: עוד משפט אחד מסיים - - -

איתן כבל: די, גמרנו, גמרנו.

איתן כבל: חיים, סיימת עם החינניות.

איתן כבל: תודה.

איתן כבל: אני מבקש להתקדם.

איתן כבל: תודה.

איתן כבל: מי בעד הסעיף הזה?

איתן כבל: בעד אישור ההגדרות שהוקראו – פה אחד

איתן כבל: תודה, ההגדרות אושרו.

איתי עצמון: אני אסביר בקצרה.

איתי עצמון: ההגדרה "פרסומת" קובעת היום שפרסומת היא פרסומת בעל-פה, בכתב, בדפוס או באמצעים אלקטרוניים, המיועדת או הזמינה לציבור.

איתי עצמון: ההרחבה כאן, שמדובר על לרבות פרסום באמצעות רשת האינטרנט, היא הרחבה למען הסר ספק, מכיוון שהתיבה "אמצעים אלקטרוניים", כפי שאנחנו יודעים מחוקים אחרים, כוללת גם אינטרנט.

איתי עצמון: כלומר, זאת בעצם תוספת שמבהירה.

איתן כבל: היא לא סתם מבהירה, היא תוספת מאוד מאוד משמעותית.

איתי עצמון: היא חשובה, אבל להבנתנו היא כלולה גם היום.

איתן כבל: אחת הטענות המרכזיות שלנו היא שהיום העולם הצעיר נמצא בתוך עולם הרשתות החברתיות לסוגיהן, ושם צריך עד כמה שהחוק יכול לאפשר לנו חדירה לעולם הזה, לעצור את זה בצורה מאוד משמעותית.

איתי עצמון: אבל מה שאמרתי הוא שהתיבה "אמצעים אלקטרוניים" כוללת גם אינטרנט, והתיקון הזה הוא למען הסר ספק.

איתן כבל: אדוני, בבקשה.

אלעד שפר: אני רק מבקש להוסיף בסוף, אחרי "מתן חסות", גם את "ואירועי קידום מכירות".

אלעד שפר: זאת על מנת להוציא מחוץ לחוק ימי סטודנט וכל מיני דיילות שבאות - - -

איתן כבל: יש סעיף מהותי שיתעסק בזה בהמשך.

איתן כבל: גברתי, בבקשה.

אירית שמש: אני מבקשת לא לתת את הפטור שמבקשת רשות שדות התעופה מפרסום - - -

איתן כבל: אני מבקש שגברתי תהיה צמודה לטקסט.

איתן כבל: לא לרשימה שמונחת לפניה, אלא לטקסט.

איתן כבל: תודה.

איתן כבל: אז אנחנו מעלים להצבעה את - - -

איתי עצמון: פסקה (4), תיקון ההגדרה "פרסומת" כפי שהקראתי.

איתן כבל: מי בעד?

איתן כבל: בעד אישור הפסקה – פה אחד

איתן כבל: אושר.

תמר זנדברג: יש דברים כאלה?

תמר זנדברג: זה חוקי?

אלעד שפר: פרסומות סמויות.

תמר זנדברג: לא, זה לא סמויות, זה מניפולציה פיזית.

איתי עצמון: הכוונה היא באופן תת-הכרתי.

תמר זנדברג: היו דברים כאלה לפני עשרות שנים, עם קוקה קולה וכדומה - - -

איתן כבל: נכון, אבל זה למען הסר ספק.

תמר זנדברג: אבל אני שואלת אם זה חוקי בחוקים אחרים.

איתי עצמון: אני לא בדקתי את הסוגיה הזאת.

איתן כבל: אני לא חושב שזה חוקי.

דב חנין: זה לא חוקי אבל זה קיים.

איתן כבל: בובי פישר טען שזה מה שעשו לו בקרב עם ספאסקי.

תמר זנדברג: יש ניסוי ידוע בפסיכולוגיה שעשו עם קוקה קולה בשני אולמות קולנוע סמוכים.

תמר זנדברג: כשיצאו, המכירות של קוקה קולה במזנון של הקולנוע עלו.

איתן כבל: יעל, בבקשה.

יעל כהן-פארן: בפסקה (4), בהגדרה "פרסומת" יש את ההדגשה על "אמצעים אלקטרוניים", ורציתי לשאול האם אמצעים לא אלקטרוניים כבר נמצאים בהגדרה.

איתי עצמון: אני הקראתי שההגדרה של "פרסומת", שאותה מתקנים, כוללת פרסומת בעל-פה, בכתב, בדפוס או באמצעים אלקטרוניים.

יעל כהן-פארן: אוקיי.

איתי עצמון: אני רק רוצה להסב את תשומת הלב לכך ששתי ההגדרות שהקראתי, לא נעשה בהן שימוש בסעיפים האופרטיביים, ולכן אולי כדאי לשלב אותן בהגדרה "פרסומת".

איתן כבל: אין בעיה, מבחינתי זה עניין ניסוחי.

איתן כבל: לטיפולכם.

איתן כבל: הלאה.

איתי עצמון: גם בהגדרה הזאת לא נעשה שימוש בסעיפים האופרטיביים ולכן עדיף לשלב אותה בהגדרת "פרסומת".

איתן כבל: אנחנו לא מזמן העברנו בחוקי התקשורת את התיקון של אישור פרסומת סמויה.

איתן כבל: הסעיף הזה מבהיר שלמרות ששם זה מתאפשר היום בצורה כזאת או אחרת - - -

איתי עצמון: ככל שמדובר במוצר של טבק זה כולל את כל הדרכים הסמויות והעקיפות לפרסום.

איתן כבל: אוקיי.

איתן כבל: חבר הכנסת גליק, בבקשה.

יהודה גליק: אני מחזיק פה פרסומת שהתפרסמה השבוע באתר "וואלה", שמיועדת לבני נוער: "איביזה במרחק pause אחד בלבד.

יהודה גליק: היכנסו ותיהנו מהרגע".

יהודה גליק: לכאורה זו פרסומת לאיביזה, אבל מי שנכנס לשם רואה שחברת הסיגריות Pall Mall מציעה לציבור להיכנס להגרלה ולהגיע לאיביזה.

יהודה גליק: לכאורה אין פה פרסומת לסיגריה.

יהודה גליק: האם זה כלול בתוך ההגדרות פה?

תמר זנדברג: סליחה על ההשוואה, אבל בחוק מימון מפלגות, הפרסומת שאמורה לפרסם מפלגה, יש לה שני קריטריונים: אחד, מי מימן, והשני, האם זה משרת את ה... גם אם אין לוגו או משהו כזה.

תמר זנדברג: שאלתי היא האם זה כך באופן כללי ולכן חל גם פה, או שצריך להגדיר את זה באופן ספציפי.

תמר זנדברג: אם כן, אז מי ששילם הוא המפרסם, ולא משנה מה כתוב.

יהודה גליק: כן.

יהודה גליק: יש פה אולי נציגים של חברת Pall Mall?

איתי עצמון: ההגדרה היא מאוד רחבה.

איתן כבל: חברים, זה היה יפה בקריאה ראשונה - - -

עבד אל חכים חאג' יחיא: בוא לא נשאיר את הכול לקריאה השנייה והשלישית.

איתן כבל: לא, לא, אני לא משאיר את הדברים לקריאה השנייה והשלישית.

איתן כבל: הכוונה היא שאני לא אעכב את המהות בגלל שאלה שצריך לבחון אותה משפטית.

איתן כבל: יש כאן שאלה מעניינת ששואל חבר הכנסת גליק, וצריך לבדוק האם החקיקה כפי שהיא כאן יודעת לתת מענה גם לשאלות מהסוג הזה.

עבד אל חכים חאג' יחיא: כלומר, אנחנו רוצים שזה ייכלל, ורק מחפשים את הדרך.

איתן כבל: נכון, זו הכוונה.

איתן כבל: במקום שכולנו נמתין עכשיו ויתחיל פה ויכוח, הם ידעו לתת את הדעת על השאלה הסמנטית הזאת בצורה יותר מתונה.

איתן כבל: אדוני, בבקשה.

חגי לוין: אם יורשה לי, סעיף 2, שמיד נגיע אליו, אומר "לא יעשה אדם פרסומת - - -

עליזה לביא: סליחה, מי אדוני?

חגי לוין: אני חגי לוין, מזכיר איגוד רופאי בריאות הציבור.

חגי לוין: כפי שאמר יושב-ראש הוועדה, מכיוון שהחוק עכשיו הוא לא הגבלה אלא איסור הפרסומות, את הסעיף הזה צריך לפתור.

איתן כבל: אתה כבר נותן לי פתרונות, אבל בשביל זה יש אותם.

איתן כבל: תודה שאדוני מסייע להם ומכוון אותם, אבל אני רוצה קודם כול להתקדם בנושאים המרכזיים, אחרת לא נצא לדרך.

איתן כבל: כי מרוב רצון טוב של כולם לדייק, בסוף לא יהיה כלום.

איתי עצמון: אני רק רוצה לומר במשפט שההגדרה "פרסומת", אם אכן נשלב בה את ההגדרות "פרסומת סמויה", "פרסומת אגב" ו"פרסומת בלתי מודעת", היא הגדרה מאוד מאוד רחבה ויכול להיות שהיא כן נותנת מענה.

איתי עצמון: אדוני מבקש להצביע על ההגדרות מ"פרסומת אגב" ועד "פרסומת סמויה" כולל.

איתן כבל: מי בעד?

איתן כבל: בעד אישור ההגדרות שהוקראו – פה אחד

איתן כבל: אושר.

איתן כבל: וכמובן אני אבקש התייחסות של משרד הבריאות לשאלה שעלתה.

איתן כבל: מה זה אומר?

איתי עצמון: להבנתי מכיוון שכבר הורחבה כאן ההגדרה "פרסומת", ההגדרות האלה פשוט מיותרות.

מיכל גולדברג: כן, הן נכללות בהגדרה - - -

איתן כבל: בסדר.

איתן כבל: חבר הכנסת חנין, בבקשה.

דב חנין: אני מסתייג ממחיקת ההגדרה "פרסומת עקיפה".

דב חנין: בחוק הקיים פרסומת עקיפה מוגדרת כפרסומת שלא למוצר טבק, שמטרתה בין היתר לקדם שיווק של מוצר טבק מסוים.

דב חנין: אני ער לכך שהעבודה הרבה שהייעוץ המשפטי עשה באמת מרחיבה מאוד את הגדרת הפרסומות וכוללת קטגוריות נוספות - - -

איתן כבל: אבל אתה רוצה שלייקעס.

דב חנין: בדיוק.

דב חנין: אני חושש ממצב שבו יגידו "מחקתם".

דב חנין: שיגידו שפעם היה אסור בחוק לעשות פרסומת עקיפה.

דב חנין: זה שהדבר הזה נמחק, יש לזה משמעות משפטית, ולכן אני מציע לא למחוק.

אודי קלינר: בסדר גמור.

איתן כבל: עמדתך התקבלה.

עבד אל חכים חאג' יחיא: אז (7) יימחק.

איתן כבל: כן.

איתן כבל: יעל, בבקשה.

יעל כהן-פארן: אני רוצה לשאול את מנכ"ל המשרד שאלה שקשורה לסעיף אחר - - -

איתן כבל: אנחנו עכשיו בהקראה, שתי דקות לפני הסיום אני אאפשר לך לשאול אותו את השאלה.

איתן כבל: אני מעלה להצבעה את - - -

איתי עצמון: למעשה רק את פסקה (6).

איתן כבל: מי בעד?

איתן כבל: בעד אישור הפסקה – פה אחד

איתן כבל: תודה.

איתי עצמון: אני אסביר בקצרה.

איתי עצמון: ההגדרה של "שיווק" שקבועה היום בחוק מחריגה למעשה מתחולת החוק מכירה בחניות פטורות ממכס, חנויות הדיוטי פרי.

איתי עצמון: התיקון המוצע כאן נועד למעשה להחיל את החוק על שיווק מוצרי טבק, או מוצרי עישון לפי התיקון שעכשיו מוצע, באותן חנויות, ולפטור למעשה רק מכירה במחסן לצידת אניות וכלי טיס – מקומות שאינם פתוחים לציבור הרחב ולכן אין חשש לחשיפה לפרסומות למוצרי טבק.

עליזה לביא: למשל בתוך מטוס?

עליזה לביא: תן לנו דוגמאות.

עליזה לביא: האם בתוך מטוס אפשר לפרסם?

איתי עצמון: זה לא בתוך מטוס.

איתי עצמון: אני מציע שמשרד הבריאות ירחיב, כי זו הצעה שלהם.

איתי עצמון: המקומות האלה מוגדרים היום בתקנות המכס, מדובר על מקומות שאינם פתוחים לציבור הרחב.

עליזה לביא: מטוס זה לא פתוח לציבור הרחב?

איתי עצמון: אני יכול להקריא את ההגדרה שקיימת היום בתקנות המכס:

איתי עצמון: מחסן סגור לאחסנת טובין המיועדים לאספקה לאניות למשל.

איתן כבל: אדוני, בבקשה.

חיים גבע: אני חיים גבע, ממשרד הבריאות.

חיים גבע: למעשה בסיבוב הקודם של החקיקה אנחנו התכוונו לבטל את כל הפטורים לגבי כל הדיוטי פרי והמכס והכול, אבל הסתבר שיש, למשל, מחסנים לצידת אניות או כלי טיס, או למשל מחסנים שמגיעים אליהם מוצרי טבק מחו"ל והם מיועדים להמשיך לעבור לחו"ל – כך שבעצם כל המוצרים האלה לא מיועדים לצריכה בארץ.

חיים גבע: לכן בכל המקומות האלה הרעיון של ההחרגה הוא לגבי סימון החפיסות.

חיים גבע: החפיסות האלה נושאות אזהרות באנגלית או אזהרות אחרות, ולא את האזהרות כמו כל חפיסה אחרת בישראל.

חיים גבע: ולכן ההחרגה הזאת אומרת שמה שלא נכנס בכלל לשוק הישראלי אלא או מועבר ישר לשוק אחר או נמכר באניות ומטוסים בדרך לחו"ל – לגביו לא נדרש סימון בעברית של האזהרות הקיימות היום.

עליזה לביא: כלומר, זה לא נכנס למדינת ישראל, ואם זה נכנס אז זה נמצא במקומות סגורים, כן?

חיים גבע: זה לא נמכר לשימוש בארץ, זה הרעיון של ההחרגה היום.

איתן כבל: מה זה, שוק סיטונאי כזה?

חיים גבע: כן, סוג של תיווך, מביאים לפה ומעבירים הלאה.

חיים גבע: אני רק אדגיש שההחרגה הקיימת היום בחוק למעשה פוטרת את כל הדיוטי פרי מההגבלות האלה, ולכן בדיוטי פרי האריזות הן עם הסימון שמקבלים מהיצרן.

חיים גבע: אז התיקון עכשיו אומר שהסיגריות שנמכרות בדיוטי פרי צריכות להיראות כמו כל חנות אחרת בארץ.

איתן כבל: תודה.

איתן כבל: אדוני, בבקשה.

יורם שפירא: אני יורם שפירא, סמנכ"ל מסחר של רשות שדות התעופה.

יורם שפירא: אין הבדל בין מטוס לבין הדיוטי פרי.

יורם שפירא: מה שנמכר במטוס, אם יוצא מישראל או חוזר לישראל, זה אותו דבר כמו מה שנמכר בדיוטי פרי.

יורם שפירא: המקום היחיד במדינה – היחיד במדינה – שמשגיח שנוער לא יקנה סיגריות וטבק זה הדיוטי פרי.

יורם שפירא: במטוסים, באניות – אין שום מקום שמשגיח.

יורם שפירא: אנחנו המקום היחיד במדינה.

יורם שפירא: ולכן אנחנו עומדים בתוך ההגדרות של המכס, אנחנו עומדים בתוך ההגדרות הקודמות ואנחנו עומדים בתוך ההגדרות של עכשיו.

יורם שפירא: פשוט הולכים ליצור פה איזשהו מצב שנותנים יתרון לגורמים שלא מפקחים על מה שנמכר לעומת גורם שכן מפקח.

יורם שפירא: אני יודע שעכשיו כל העמותות יקפצו על מה שאני אומר, אני רואה גם את המימיקה.

יורם שפירא: אבל זה לא פתר את הבעיה, זה החמיר את הבעיה.

יורם שפירא: כי כשקונים ב'לופטה

יורם שפירא: נזה', שנכנסת לישראל, אף אחד לא מפקח, אף אחד לא יודע מי קונה, וההגדרות "זה כן נקנה בארץ"/"כן ישמש בארץ" – הרי מה, 'לופטה

יורם שפירא: נזה' או 'בריטיש' או כל חברה אחרת שבאה לארץ זה לא "שימוש בארץ"?

יורם שפירא: זה שימוש בארץ, נקודה.

יורם שפירא: ולכן אנחנו כן מפקחים, ונער אחד או נערה אחת לא קונים בדיוטי פרי טבק.

איתן כבל: תודה.

יורם שפירא: לא אמרתי מה אני מבקש.

איתן כבל: אתה מבקש את - - -

יורם שפירא: אני מבקש שההחרגה שהייתה ב-2014 תישאר.

איתן כבל: תודה שאמרת, כנראה לא היינו מבינים...

הלנה ביילין: אני רוצה להוסיף מילה.

הלנה ביילין: אני הלנה ביילין, יועצת משפטית של 'ריצ'רדסון', 'היינמן', דיוטי פרי הרבה שנים.

הלנה ביילין: ההגדרה של מחסן ליוצאים מישראל זה גם ההגדרה של חניות הדיוטי פרי בארץ.

הלנה ביילין: זאת אומרת, פקודת המכס מתייחסת לחנות צידה לאניות – שאגב, היא בנמל, היא גם בארץ – כמו למחסן למכירה ליוצאים מישראל.

הלנה ביילין: אנחנו קוראים לזה חנות, והיא אכן חנות, אפילו יפה, אבל בהגדרה שלה היא מחסן ליוצאים מישראל, ומי שזכאי לקנות שם זה רק מי שעבר את כל מה שאפשר בדרך החוצה.

הלנה ביילין: הסחורה לא נכנסת לישראל, כי היא נכנסת במחסן בדיוק כמו בצידה, והיא יוצאת אחר כך - - -

עליזה לביא: זאת אומרת שעל פי ההגדרה בחוק הדיוטי פרי נקרא מחסן?

הלנה ביילין: כן, לפי ההגדרה של תקנות המכס - - -

קריאות: - - -

איתן כבל: חברים יקרים, אני רוצה לעצור את כולם, גם אותך.

עליזה לביא: או שמישהו עובד עליי או שאני לא מבינה.

עבד אל חכים חאג' יחיא: השאלה היא אם אנחנו מחריגים את הדיוטי פרי או לא.

איתן כבל: בדיוק.

איתן כבל: כל העניין אם זה מחסן, אם זה כלול - - -

הלנה ביילין: אבל זה לא נכנס לארץ.

איתן כבל: יקיריי, זה פשוט לא נכון, זה לעשות מעצמנו - - -

עליזה לביא: אבל רגע, חבר הכנסת כבל, תראה, יש פה - - -

איתן כבל: אני אאפשר לך, אני רק אומר שאני לא מתכוון להעמיד את עצמי להיות איזה סוג של "פָאתט".

איתן כבל: יש כאן שאלה האם הדיוטי פרי, בנסיבות המתקיימות עכשיו, נאפשר לו החרגה או לא.

איתן כבל: זאת כל השאלה, אז אל תיכנסו איתי עכשיו ל"כן מחסנים"/"לא מחסנים" וכו'.

איתן כבל: עליזה, בבקשה.

הלנה ביילין: אני רק אומרת שמה שגבע אמר זה לא מדויק, זה הכול.

עליזה לביא: אני הקשבתי פה עכשיו ליועץ משפטי ממשרד הבריאות, שכרגע הוא הסביר לנו שכל זה נכנס כדי לאפשר שנוכל לסמן בדיוטי פרי, ובסעיף (3), מכירה במחסן לצידת אניות וכלי טיס.

עליזה לביא: ועכשיו אומרת לי עורכת הדין ביילין, לא, מה פתאום, על פי ההגדרה הדיוטי פרי הוא גם מחסן.

הלנה ביילין: כן, זה אותו דבר.

עליזה לביא: אז מישהו פה צריך לעשות סדר, אדוני.

יעל כהן-פארן: האם זה כולל את הדיוטי פרי או לא.

יעל כהן-פארן: שאלה פשוטה.

עליזה לביא: אתה רוצה לכתוב במפורש בחוק שזה כולל את הדיוטי פרי?

יעל כהן-פארן: אבל שיהיה ברור מהדיון כאן שהכוונה היא כן להחיל את הדיוטי פרי.

איתן כבל: ברור.

איתן כבל: יעל כהן-פארן, חברתי, זה בדיוק מה שאני אומר.

איתן כבל: בשונה מהרצונות להיכנס לפינות, אני לוקח את הסיפור ושם אותו בצורה מאוד מאוד מובהקת.

איתן כבל: אחר כך נעסוק בשאלות המשפטיות.

איתן כבל: הן חשובות כמובן, אבל הן פחות מעניינות, כי השאלה המרכזית היא האם חברי הכנסת מוכנים להיענות לבקשה של ההחרגה, כן או לא.

איתן כבל: אחר כך נמצא לזה את הביטוי בחוק.

יהודה גליק: החרגה באיזה עניין?

יהודה גליק: אני נכנסתי לחנות דיוטי פרי בשוויצריה, כתוב שם "טבק – בחדר מאחורה".

יהודה גליק: כלומר, זה לא חשוף ולא נמצא בתצוגה.

איתן כבל: אני מבין מה שאדוני אומר, אבל בוא נלך שלב-שלב.

יהודה גליק: בסדר.

אירית שמש: רק לזכור שרוב הסיגריות שנקנות בדיוטי פרי חוזרות לארץ פנימה.

איתן כבל: אנחנו לא חשבנו שאנשים עולים למטוס ומעשנים רק בחו"ל.

קריאות: - - -

איתן כבל: חברים, אל תגידו לנו את המובן מאליו, בוודאי לא למעשן כבד, שמחשב את הדרך שלו לפני העלייה למונית, אחרי העלייה למונית, בדרך למסעדה, לפני המסעדה וכן הלאה.

איתן כבל: תאמינו לי, חייתי את זה.

איתן כבל: זה עולם תוכן שלם, עולם תוכן של מעשן.

תמר זנדברג: דרך אגב, כשאתה יוצא ממדינה אירופאית ואתה רוצה לקנות סיגריות, שואלים אותך אם אתה נוסע למדינה באירופה, ואם אתה אומר לא אז מפנים אותך לאיזה מקום, איפה שכביכול מדינות עולם שלישי, ששם אתה קונה את הסיגריות הלא מסומנות, האלה של "אתם תהרגו את עצמכם", בעוד שאם אתה נוסע לאירופה אז גם הכול יותר יקר וגם יש עליהן את כל התמונות האלה של הריאות וכולי, שכאילו אומרים, "תדע, החיים שלך חשובים לנו".

יצחק וקנין: והתוצאה היא אותה תוצאה.

תמר זנדברג: אבל פחות קונים.

תמר זנדברג: זה עובד הדבר הזה.

יצחק וקנין: מי שצריך את הסיגריה ייקח אותה.

תמר זנדברג: אבל אתה יודע כמה חדשים נכנסים למעגל כל שנה?

איתן כבל: אנחנו לא בדיון של כמה נכנסו למעגל המעשנים וכמה יוצאים ממנו, אני רוצה להתמקד בכמה נקודות אחרות.

איתן כבל: השאלה העקרונית כאן היא האם אנחנו מוכנים לייצר החרגה לדיוטי פרי.

איתן כבל: ברור שאין מצב שאני אסכים שיהיה מצב שאתה נכנס לאיזה מקום, יזמינו אותך לכוס קפה ויגידו לך, אחי, בוא, יש גם פינת עישון.

איתן כבל: זה בוודאי לא יהיה.

איתן כבל: אם כבר הסיטואציה הזאת מתקיימת, היא תהיה בהצגה כמו בחנויות בישראל, שאין יותר את זה שאתה נכנס ומאחורי המוכר יש לך את הרצף הבלתי נגמר של הסיגריות לסוגיהן.

איתן כבל: כי גם אם זה לא משפיע או מוריד, זה מייצר בתודעה הקולקטיבית שזה עניין שצריך לשקול אותו.

איתן כבל: אבל אני גם רוצה להזכיר שהכנסת היא לא מכון גמילה, צריך להבהיר את זה, כי לפעמים אנחנו קצת מתבלבלים בעניין הזה.

איתן כבל: אני רוצה לשמוע את דעתם של החברים שלי כאן.

איתן כבל: חבר הכנסת גליק, בבקשה.

יהודה גליק: אני מקבל את ההערה שאמר פה האיש של הדיוטי פרי, שאין סיבה שניתן ללופטהנזה להרוויח יותר מהדיוטי פרי.

יהודה גליק: מאידך, מה שמפריע לי זה התצוגה.

יהודה גליק: כל עוד אין פה את התצוגה שזה מופיע לעיני כול, "בואו תקנו", אז אני לא במאבק נגד הדיוטי פרי ואין לי עניין שהוא יפסיד ולופטהנזה ירוויחו.

יצחק וקנין: הבעיה היחידה בעיניי היא שאנחנו יוצרים חוסר שוויון.

יצחק וקנין: מי שיבוא במטוס אחר יוכל להיכנס לפה איך שהוא רוצה.

יצחק וקנין: ייקח מה שהוא רוצה וייכנס.

יצחק וקנין: נכון שהוא יכול להכניס רק חפיסה אחת של סיגריות, אבל יש פה חוסר שוויון, ובחקיקה שלנו אנחנו צריכים לחשוב גם על זה.

יצחק וקנין: וקורה לא פעם שאני מוכן, בשביל ליצור מצב מסוים, להרע תנאים וליצור מצב של חוסר שוויון משווע.

יצחק וקנין: ואני אומר לכם, נכנסים לפה מטוסים של הטורקים, של כל החברות בעולם, ועליהם לא חלים הדברים שאנחנו מחילים - - -

שוש גן-נוי: חלים עליהם חוקים יותר חמורים.

קריאות: - - -

איתן כבל: חברים, תודה.

איתן כבל: עמדתכם נחשבת באופן מוגבל, עכשיו אני צריך לשמוע את אלה שאמורים להצביע ולהשפיע.

איל בן ראובן: בעיניי הדיוטי פרי הוא בגבולות מדינת ישראל והוא משמש, כך אני מקווה, יותר אזרחי מדינת ישראל, ולכן אני לא רואה שום צורך בהחרגה.

איל בן ראובן: כמו שהחפיסות נראות בחנות בדיזינגוף, כך הן צריכות להיראות גם בדיוטי פרי, ואני לא רואה סיבה לעשות החרגה.

איתן כבל: חאג' יחיא, בבקשה.

עבד אל חכים חאג' יחיא: כבוד היושב-ראש, הדיוטי פרי משמש לאנשים שנוסעים לחו"ל ולוקחים בחשבון שהם רוצים לבזבז את הכסף שהם לקחו איתם, ובתוך זה גם כמה סיגריות להביא.

עבד אל חכים חאג' יחיא: אם הם לא קונים בדיוטי פרי, הם יקנו בדיוטי פרי של המדינה שממנה הם חוזרים.

עבד אל חכים חאג' יחיא: אני מתנגד שזה יהיה במקום בולט, אבל לדיוטי פרי יש את הפינה של הסיגריות, ואני לא חושב שאם אנחנו נסתיר את זה.

עבד אל חכים חאג' יחיא: .. הרי כל אחד שירצה לקנות סיגריות יפנה לעובדים שם וישאל איפה הסיגריות.

עבד אל חכים חאג' יחיא: אני לא חושב שמישהו, רק בגלל שהוא ראה את הפינה של הסיגריות הוא יחליט לקנות.

עבד אל חכים חאג' יחיא: מי שירצה לקנות - - -

אלעד שפר: זה נכון גם לגבי חנויות בארץ.

עבד אל חכים חאג' יחיא: לא בדיוק, כי מי שנוסע מתכנן מראש לקנות סיגריות, כי הוא יודע שהוא קונה במחיר מוזל.

אלעד שפר: יש כאלה שקונים לאחרים.

איתן כבל: אלעד, עזוב, תאמין לי, אנחנו כבר מכירים את הכול.

איתן כבל: עליזה, בבקשה.

עליזה לביא: אני מדברת מהשכל הישר, לא צרכתי סיגריות, אני לא צורכת סיגריות ומעולם לא קניתי ומעולם גם לא ביקשו ממני לקנות - - -

איתן כבל: דרך אגב, הכנסת הזו היא כנסת יוצאת דופן מזה שנים רבות, נדמה לי שיש בה רק 17 מעשנים.

איתן כבל: זה יפה מאוד.

איתן כבל: אבל זה לא כולל סיגרים...

עליזה לביא: מבחינתי הדיוטי פרי הוא לא עיר מקלט ואני לא מבינה למה החוקים שאנחנו מדברים עליהם לא צריכים לחול גם בדיוטי פרי.

עליזה לביא: הרי למה שתהיה שם את האפשרות של הפיתוי.

עליזה לביא: אנחנו מדברים על צעירים שנוסעים, על חבר'ה שפתאום זה קיים - - -

הלנה ביילין: דווקא אצלנו לא נותנים לצעירים לקנות.

עליזה לביא: למה?

עליזה לביא: למה להחריג את הדיוטי פרי?

עליזה לביא: תנו לי סיבה אחת הגיונית להחריג את הדיוטי פרי.

עליזה לביא: אני יודעת שבדיוטי פרי ובשדה אני משלמת הרבה יותר על קפה, אני משלמת הרבה יותר על סנדוויץ' - - -

יורם שפירא: לא, לא.

עליזה לביא: אל תגיד לי לא.

יורם שפירא: אני אומר לך לא.

עליזה לביא: אל תגיד לי לא.

עליזה לביא: 21 שקלים על בקבוק מים אני שילמתי לפני יומיים.

יורם שפירא: לא שילמת 21 שקלים על מים.

עליזה לביא: אתה רוצה לראות את הקבלה?

יורם שפירא: שיביאו את הקבלה ואני אטפל בזה באופן אישי.

עליזה לביא: אוקיי, אז תטפל בזה.

יורם שפירא: את קונה היום קפה ב-5.40 או 5.60 שקל - - -

קריאות: זה לא קשור לנושא.

איתן כבל: עליזה, זה אומר שהרבה זמן לא טסת, וזה פשוט חמור...

איתן כבל: או שמר שפירא לא עוקב מספיק לגבי מה שקורה אצלו בדיוטי פרי.

יורם שפירא: אני עוקב מצוין אחרי מה שקורה אצלי.

יורם שפירא: גברתי, היום אפשר לקנות בדיוטי פרי קפה ב...

יורם שפירא: את צודקת שזה היה בעבר - - -

עליזה לביא: אדוני, לא זה העניין.

עליזה לביא: העניין הוא - - -

איתן כבל: בעניין המים, תכף אנשים יגיעו עם ג'ריקנים.

איתן כבל: ..

יורם שפירא: לא צריך.

עליזה לביא: 21 שקלים לבקבוק מים.

יורם שפירא: בקבוק מים – שמונה שקלים.

קריאה: נו, זה לא הדיון.

איתן כבל: חברים יקרים, תודה.

עליזה לביא: בסדר, אנחנו נדבר מתישהו גם על זה וגם על מגרשי החניה.

יורם שפירא: על 40 שקלים?

עליזה לביא: לא, על זה שנכנסים להוריד מישהו - - -

איתן כבל: עליזה, נו, בסוף לא נעסוק בסיגריות.

יורם שפירא: 15 דקות ראשונות חינם.

יורם שפירא: מי שנכנס להוריד לא משלם.

עליזה לביא: ממתי זה?

איל בן ראובן: די, זה לא הדיון.

איתן כבל: די, עליזה, בבקשה.

יורם שפירא: עליזה, נותנים לך נתונים לא נכונים.

איתן כבל: די, יקירי, תודה.

עליזה לביא: עכשיו ברצינות.

עליזה לביא: אני מדברת על דפוס חינוך של קהל, של ציבור.

עליזה לביא: הרי החוק הזה רוצה להתוות דרך, ולכן אין שום סיבה להחריג את הדיוטי פרי, דין הדיוטי פרי כדין החברה בישראל.

עליזה לביא: זה אותם אנשים, אותם בני נוער ולכן אין סיבה להחריג.

איתן כבל: תודה, עליזה.

איתן כבל: חגי, בבקשה.

חגי לוין: קודם כול, רבים קונים ב"פטור ושמור", כלומר, קונים, חוזרים לארץ ומשתמשים בזה בארץ.

הלנה ביילין: אבל יש הגבלת שמירה.

חגי לוין: דבר שני, אנחנו יודעים שאחוזים משמעותיים מהחפיסות שנמכרות בישראל נמכרות בדיוטי פרי.

חגי לוין: כנראה שאנשים קונים לחברים.

חגי לוין: ודווקא בגלל זה חשוב שלא תהיה החרגה וחשוב שאותן אזהרות גרפיות יהיו גם בדיוטי פרי.

קריאה: כמו כל יבוא סיגריות אחר.

חגי לוין: בדיוק.

חגי לוין: צריך להיות שוויון.

חגי לוין: הדיוטי פרי הוא חלק מישראל, ואין שום מקום להחרגה.

חגי לוין: וגם צריך לזכור שמדובר בקהל שבוי, בדיוק באותו אדם שנגמל מעישון ונוסע לחו"ל ועכשיו כחלק מתחושת השחרור...

חגי לוין: לכן לא כדאי לתת לו פתח לחזור לעשן.

הלנה ביילין: אני רק רוצה - - -

איתן כבל: הלנה, די.

חגי לוין: מה זה קשור?

חגי לוין: מישהו אמר שאין?

חגי לוין: מה זה קשור?

איתן כבל: חברים, תודה רבה לכם.

איתן כבל: אדוני, בבקשה.

עומר סלע: אני רוצה לציין דבר אחד.

עומר סלע: הנעלם הגדול שאני לא מזהה פה בהצעת החוק: יש דיוטי פרי ענק והוא כמויות של מאות מיליוני שקלים בשנה של סיגריות מוברחות, מזויפות וכו', גם מהשטחים.

עומר סלע: אנחנו רוצים לסגור את הפרצות ולהגן על קטינים, הכול טוב יפה, אבל זה בזמן שעומד הפיל הענק בחדר, שלא מטופל כראוי על ידי הצבא, המשטרה וכיוצא בזה, ואנשים - - -

קריאות: מה זה קשור?

עומר סלע: משפט אחרון.

עומר סלע: וקטינים ולא קטינים – הפרסומת הכי טובה בשבילם זה שהם יכולים לקנות סיגריות סוג ד' בחמישה שקלים, בלי שום דיוטי.

עומר סלע: אז צריך לשים גם את הדבר הזה במקום.

איתן כבל: תודה.

איתן כבל: יעל כהן-פארן, בבקשה.

יעל כהן-פארן: יש לי שאלה לגבי מכירה במטוס.

יעל כהן-פארן: יש שם מכירה לא מבוטלת, ואולי ישראל לא יכולה להחיל על כל המטוסים את החוקים שלה - - -

איתן כבל: היא לא יכולה.

יעל כהן-פארן: אבל על מטוסים ישראליים היא יכולה, על חברות ישראליות היא יכולה - - -

עבד אל חכים חאג' יחיא: יכול להיות שאנחנו קצת מתבלבלים.

עבד אל חכים חאג' יחיא: אנחנו מדברים על פרסומת למכירה.

עבד אל חכים חאג' יחיא: יש הבדל גדול בין לפרסם ל-למכור.

איתן כבל: סליחה, גם כמציע החוק וגם כמעשן לשעבר, אני רוצה שהדברים ייאמרו בצורה מאוד ברורה: אנחנו לא יוצאים עכשיו למרדף אחרי מעשנים.

איתן כבל: מי שרוצה לעשות את זה, שיעשה את זה בחוק אחר, אני לא יודע לעשות דבר כזה.

איתן כבל: בתוך ישראל מותר למכור בפיצוציה בפתח תקווה, ואנחנו רוצים לקבוע כללים איך מוכרים את זה בפיצוציה בפתח תקווה, וכך זה יהיה גם בדיוטי פרי וכך בכל מקום.

איתן כבל: אבל שאף אחד לא יטעה: אין דבר כזה איסור - - -

יעל כהן-פארן: אף אחד לא מדבר על איסור.

עבד אל חכים חאג' יחיא: אני רוצה איסור, אבל לא בחוק הזה.

איתן כבל: מי שרוצה לאסור לחלוטין את המכירה.

איתן כבל: ..

איתן כבל: הרי כך הקימו את המאפיה בארצות הברית, עם חוק היובש.

איתן כבל: מי שרוצה לאסור לחלוטין את המכירה – אנחנו לא שם, ואל תיקחו אותי למקומות האלה.

יעל כהן-פארן: למה הגעת לזה?

איתן כבל: כי אם אומרים לי לא למכור בדיוטי פרי - - -

יעל כהן-פארן: אבל לא אמרנו את זה.

איתן כבל: זה מה שמשתמע.

אלעד שפר: לא, זה לא מה שאומרים.

איתן כבל: אלעד יקירי, אני יושב-ראש הישיבה וזה מה שאני הבנתי.

אלעד שפר: ממי?

אלעד שפר: רק אומרים להשוות להם את התנאים לתנאים שבארץ.

יעל כהן-פארן: בדיוק.

איתן כבל: חברים, תנו לי, אני רוצה לבהיר את הדבר הבא.

איתן כבל: כשאני מדבר על מכירה בדיוטי פרי, מצדי שיהיה חדר צדדי שמי שירצה לקבל סיגריות ילך לשם.

איתן כבל: לא יהיה פחות מזה.

איתן כבל: אין דבר כזה שאתה נכנס לדיוטי פרי ויש לך את השורה של הסיגריות, זה נגמר.

איתן כבל: כמו שאנחנו נתבע שבכניסה לחנות, פיצוציה, מכולת, קיוסק, סופר וכן הלאה לא יהיה יותר שזה מעל הראש של המוכרת.

איתן כבל: אבל אני לא דיברתי על איסור מכירה.

איתן כבל: מכירת סיגריות כמכירה על ראש שמחתנו – זה לא יהיה.

איתן כבל: אני מבקש מחברי הכנסת להתכנס סביב העניין הזה.

איתן כבל: חבר הכנסת וקנין, זה לא שאנחנו מונעים, אנחנו רק מדברים על הבולטות של העניין.

יצחק וקנין: אני איתך בעניין.

איתן כבל: יפה.

איתן כבל: וכך יהיה בכל חנות בארץ.

איתן כבל: תודה רבה.

יעל כהן-פארן: לא ענית לי לגבי מטוסים מבחינת חובות פרסום.

יעל כהן-פארן: הרי יש חוברות כמו בדיוטי פרי - - -

יהודה גליק: אבל יעל, לא ראיתי אף פעם במטוס שאתה נכנס ויש שלט גדול של מרלבורו.

יעל כהן-פארן: אבל יש להם חוברת - - -

יהודה גליק: בסדר, מותר להם למכור.

איתן כבל: ויחולו עליהם מגבלות הפרסום.

יעל כהן-פארן: אותן מגבלות?

איתן כבל: כן.

איתי עצמון: אני רוצה לחדד נקודה, ואולי לנציגי הממשלה תהיה הצעה לתיקון לעניין ההגדרה של אותם מחסנים.

איתי עצמון: כרגע זו ההגדרה שקבועה בתקנון - - -

הלנה ביילין: חנויות פטורות ממכס, כמו שזה כתוב היום.

מיכל גולדברג: לא, לא, לא.

איתי עצמון: לא, לא.

הלנה ביילין: אז לא הבנתי את הסעיף.

איתן כבל: הלנה, אני אגיד לך איך זה.

איתן כבל: כשנכנסים לדיוטי פרי יש את אלה שהולכים לבשמים למשל, נכון?

איתן כבל: אז אני פעם הייתי הולך לסיגריות.

איתן כבל: אבל השורה הזאת של הסיגריות לא תתקיים במרחב של הדיוטי פרי.

איתן כבל: יש את היינות, מאחורה – אז מאחורי זה יהיה מקום לאלה שמעשנים.

איתן כבל: תהיה להם פינה, לכל מי שרוצה לבוא לקנות סיגריות, עם אזהרות, עם שלטים, עם כל הדברים האלה – כמו בפתח תקווה, כמו בראש העין, בתל אביב, בנתיבות, אופקים או ירושלים.

איתן כבל: דהיינו, זה לא יהיה יותר במרחב הציבורי של החנות, אלא הדברים האלה ייעשו בצנעה, מתוך ידיעה שגם אם יש אנשים שמעשנים, זה לא דבר להתהדר בו.

איתן כבל: זה כל העניין.

מיכל גולדברג: מבחינת הנוסח כבר לקריאה הזו, אפשר לכתוב שבמקום המילה "מכירה" תהיה "הספקה".

מיכל גולדברג: הרישה של "שיווק" מדברת על "מכירה, הספקה או יבוא", אז כאן הכוונה רק להספקה, כלומר, שמספקים - - -

הלנה ביילין: לא הבנתי כלום.

איתן כבל: בוא נתערב שאתם הבנתם כל מילה שהיא אמרה.

הלנה ביילין: נשבעת לך שלא.

איתן כבל: סליחה, אם אתם לא מבינים, אני לא מוכן לפרש.

יורם שפירא: מה שהיא אמרה - - -

איתן כבל: יורם, לא שמעת מה אמרתי?

איתן כבל: יורם, תקשיב טוב טוב למה שאני אומר לך: אין יותר מצב...

איתן כבל: חבר'ה, אם אתם לא הבנתם את זה אז אתם בבעיה.

איתן כבל: אני לא אסכים שיהיה דין אחד לשדה ודין אחר לחנות למחוץ לשדה.

איתן כבל: זה לא יהיה.

איתן כבל: יש כאן אנשים שרצו למנוע לגמרי מכירה בדיוטי פרי - - -

הלנה ביילין: לא, זה לא עמד על הפרק.

איתן כבל: חברים, אני רק מספר לכם מה אנשים רצו.

איתן כבל: עם כל הכבוד לכם, אף אחד לא מונע מכירה, כל העניין הוא שלא יהיה הבדל...

איתן כבל: זה כמו שאתם מבקשים ממני שלא יהיה הבדל בין מטוס של לופטה

איתן כבל: נזה לבין מטוס של אל-על - - -

הלנה ביילין: אבל זה מה שיש עכשיו.

הלנה ביילין: לפי ההצעה של היום זה מה שיש.

הלנה ביילין: יש פה אי-הבנה.

איתן כבל: גברתי, אם המטוס ייקרא דיוטי פרי - - -

הלנה ביילין: באמת יש במטוס דיוטי פרי.

איתן כבל: הלנה ואחרים, אל תיקחו אותי למקום הזה.

איתן כבל: תהיה גם קריאה שנייה ושלישית.

איתן כבל: אמרתי, נאמר כאן, חבר הכנסת גליק התייחס לזה, חברי כנסת אחרים התייחסו לזה, אבל כנראה אנשים לפעמים מגיעים לכאן עם העמדות שלהם ולא חשוב מה אחרים אומרים.

איתן כבל: העניין הוא ברור: דין פתח תקווה כדין הדיוטי פרי.

יורם שפירא: אבל דלתא, וטורקיש, ובריטיש – אתה יודע כמה - - -

איתן כבל: אמרתי שנבחן את זה בקריאה שנייה ושלישית.

קריאות: אתה לא יכול לבחון את זה - - -

הלנה ביילין: אפשר למסות אותם - - -

חגי לוין: הלוואי שיהיו לנו גזרות כמו מדינות אחרות.

הלנה ביילין: אתה מעביר הגדרות עכשיו ותו לא.

איתן כבל: חברות וחברים, תסלחו לי, המראה שלי מייצר הטעיה שאני אחד שלא מבין?

הלנה ביילין: לא.

הלנה ביילין: אנחנו לא הבנו.

איתן כבל: יש בי משהו שכשאתם מביטים זה גורם לכם לא להבין אותי?

איתן כבל: יש משהו שאני אומר שהוא לא ברור?

איתן כבל: אולי העיניים היפות שלי?

איתן כבל: או גובהי החסר.

הלנה ביילין: לא, המילים.

איתן כבל: אז אני אנסה להסביר את זה בעברית מדוברת, פשוטה.

איתן כבל: נחלק את זה לשניים-שלושה חלקים.

איתן כבל: אופן מכירת סיגריות ומוצרי עישון בדיוטי פרי ישתנה.

איתן כבל: הוא יהיה כמו בכל מקום אחר בארץ.

איתן כבל: דהיינו, זה לא יהיה על ראש שמחתנו.

איתן כבל: הוא לא יהיה במרחב של חנות הדיוטי פרי שמוכרת אלף ואחד דברים אחרים.

איתן כבל: מה כן?

איתן כבל: אנחנו נקבע שהמכירה תיעשה במקום לפי החוק.

איתן כבל: למען הסר ספק אני מבקש, כדי שלא יהיה "הבה נתחכמה", לנסות להגיע איתם להגדרה יותר מדויקת, שגם לא תפגע בהם יותר מדי אבל גם לא תהפוך את החוק לאות מתה.

איל בן ראובן: כל האזהרות בפתח תקווה יהיו גם בדיוטי פרי?

איתן כבל: ברור, ברור.

הלנה ביילין: יש אזהרות גם היום, רק לא - - -

איתן כבל: עזבו את האזהרות עכשיו.

הלנה ביילין: אבל זה הסעיף של האזהרות.

איתן כבל: לא, שנייה.

איתן כבל: יש נושא נוסף, המכירה במטוסים.

איתן כבל: אנחנו אמרנו שדין לופטהנזה כדין - - -

קריאות: - - -

הלנה ביילין: דין לופטהנזה כדין מה?

הלנה ביילין: תמשיך.

איתן כבל: שנייה, אני רוצה קודם כול שהגברת מהמחלקה הפלילית תדבר, ואם יש דברים שנצטרך לשנות אותם או להתמודד איתם – נתמודד איתם.

איתן כבל: גברתי, בבקשה.

לילך וגנר: אני לילך וגנר, ממשרד המשפטים.

לילך וגנר: לגבי התחולה הטריטוריאלית של עבירות פליליות והאיסורים שמוצעים כאן, שחלקם הגדול הם איסורים פליליים – העבירות מתקיימות בכל שטח מדינת ישראל, כולל - -

הלנה ביילין: אין מחלוקת.

הלנה ביילין: איסור מכירה.

לילך וגנר: - - כולל כלי השיט וכלי הטיס הרשומים בישראל.

לילך וגנר: זאת אומרת שהאיסורים הפליליים יחולו גם במטוסים הרשומים בישראל, זה ברור.

איתן כבל: וזה אומר?

לילך וגנר: זה אומר שאם יש הגבלות לפרסומת שמוחלות בשטח מדינת ישראל, הן חלות גם במטוסים.

איתן כבל: כן, זה ברור.

איתן כבל: תודה, גברתי.

הלנה ביילין: זה יותר מברור; אנחנו בדיוטי פרי סוגרים קופות מתחת לגיל 18, אי אפשר לקנות.

יהודה גליק: אבל אנחנו לא פוגעים במכירה בכלל.

איתן כבל: לכן אמרתי - - -

קריאות: - - -

איתן כבל: חברים יקרים, הבנתי, תודה רבה.

איתן כבל: אנחנו לא נייצר פה מצב...

איתן כבל: אפילו בחקיקה פרטית שלי, כשראיתי שבנושאים שנוגעים לתעופה שנוצרה אפליה נגד חברות תעופה ישראליות לעומת חברות אחרות, לא התקדמתי עם החוק.

איתן כבל: אבל החוק הוא לא לופטהנזה או אל-על, הוא חוק יותר גדול ויותר משמעותי.

איתן כבל: הבעיה הגדולה היא לא במטוסים.

איתן כבל: שאנשים יטוסו כדי לקנות פאקטים, בסדר?

הלנה ביילין: בטורקיה.

הלנה ביילין: תוך שעה הם קונים בטורקיה.

אלעד שפר: אז פשוט לא להחריג כלום.

אלעד שפר: להחליט שלא מחריגים שום דבר.

איתן כבל: זה מה שאמרתי.

יורם שפירא: לא, זה לא מה שאמרת.

איתן כבל: יורם, תסלח לי, אתה לא מנהל את הדיון, אל תפרשן אותי בחיי.

יורם שפירא: אבל הוא מפרשן אותך.

איתן כבל: זו כבר בעיה שלי.

איתן כבל: לך אני לא מרשה.

יורם שפירא: אבל יש שני צדדים לשולחן.

יורם שפירא: לשני הצדדים יש זכות - - -

איתן כבל: יורם, זה בסדר.

הלנה ביילין: בין הקריאה השנייה והשלישית - - -

איתן כבל: די.

איתי עצמון: כדי שהדברים יהיו ברורים, אני אגיד מה התיקון שכרגע הוועדה מצביעה עליו בהכנת הצעת החוק לקריאה הראשונה.

איתי עצמון: התיקון הוא להגדרה "שיווק".

איתי עצמון: כיום "שיווק" הוא "למעט שיווק בחנויות פטורות ממכס".

איתי עצמון: את המצב הזה חברי הכנסת ביקשו לשנות, ולכן ההחרגה הזאת תבוטל, ובעצם החוק לא יחול רק במקומות שהם סגורים, מחסנים לצידת אניות וכלי טיס, שזה תיקון שהציעה כאן עורכת הדין גולדברג.

איתי עצמון: כך שבמקום "מכירה" יבוא "הספקה במחסן לצידת אניות וכלי טיס, בהתאם להוראות לפי פקודת המכס".

עבד אל חכים חאג' יחיא: הספקה במקום מכירה?

איתי עצמון: כן, זה מה שאמרתי.

איתן כבל: אלעד, בבקשה.

אלעד שפר: אני דיברתי על לא להחריג כלום.

איתן כבל: אכן אין החרגה.

אלעד שפר: לא, אתם כן מחריגים את המכירה במחסן לצידת אניות וכלי טיס.

יהודה גליק: הספקה, לא מכירה.

איתן כבל: אלעד, אתה כנראה התבלבלת, אתה לא הקשבת לנו.

איתן כבל: אני לא התליין, אני לא אוסר מכירה - - -

אלעד שפר: אני לא מדבר על לאסור מכירה, אלא שאותו דין שחל בישראל על מכירה - - -

יעל כהן-פארן: למה צריך את ההחרגה הזאת?

הלנה ביילין: יש החרגה כרגע, לפי התיקון של היום.

איתן כבל: שנייה, חברים - - -

הלנה ביילין: יש החרגה לצידה לאניות - - -

איתן כבל: הלנה, זה כבר זמזום.

איתן כבל: אלעד, תקשיב - - -

אלעד שפר: ברגע שאתה מחריג, זה כבר דין אחר.

ענת סתיו: סליחה, אבל זה לא נכון.

ענת סתיו: ההגדרה "מחסן צידה למטוסים" – הכוונה היא למטוס אל-על.

איתן כבל: גברתי, את מוכנה בבקשה להקשיב לי?

איתן כבל: אני חוזר ואומר: אנחנו בין הקריאה ה... תקשיבי, אם אתם לא מבינים, זאת בעיה שלכם – אני המחוקק.

איתן כבל: מה לא ברור?

איתן כבל: אני מבין שהגעתם עם העניין שלכם, אבל אתם לא תבזבזו את זמננו על זה.

איתן כבל: הבנתי את הבעיה שלכם ואמרתי שאנחנו נמצא את הדרך לנסות לטפל בזה.

איתן כבל: כנראה גברתי היא גם יועצת משפטית והיא יודעת שיש הליכים – ועכשיו אנחנו בהכנה לקריאה ראשונה.

איתן כבל: אמרתי לפרוטוקול ואמרתי גם פה: בין ראשונה לשנייה ושלישית ננסה למצוא את ההבחנה כדי שלא יהיה דין שונה ללופטהנזה - - -

איתי עצמון: אם זה אפשרי.

איתן כבל: כן, אם זה מתאפשר.

איתן כבל: אבל נכון לרגע זה, אני לא נכנס לרזולוציות האלה.

איתן כבל: התיקון הוא מאוד ברור: דין פתח תקווה כדין הדיוטי פרי, נקודה.

איתן כבל: עם כל שאר הדברים נתמודד בהמשך.

איתן כבל: אבל לא יהיה הבדל, נקודה.

איתן כבל: זה הכול.

איתן כבל: מי בעד - - -

איתי עצמון: פסקה (8), תיקון להגדרה "שיווק".

איתן כבל: מי בעד?

איתן כבל: בעד אישור הפסקה – פה אחד

איתן כבל: אושר.

איתן כבל: תודה.

איתן כבל: יעל כהן-פארן, רצית לשאול את המנכ"ל.

יעל כהן-פארן: אני רוצה לשאול לגבי ההחרגה של הפרסומת המודפסת בעיתונות.

יעל כהן-פארן: מה עמדת משרד הבריאות ושר הבריאות - - -

סימן טוב: נגיע לזה בדיון.

יעל כהן-פארן: אבל אני לא בטוחה שנגיע לזה - - -

סימן טוב: היום אנחנו לא נגיע לזה.

יעל כהן-פארן: ולכן אני שואלת אותך, בנוכחותך - - -

איתן כבל: יעל, יתקיים דיון סביב זה, הרי זה חלק בלתי נפרד - - -

יעל כהן-פארן: אבל יתקיים דיון ביחד עם מנכ"ל המשרד?

איתן כבל: אני לא יודע, אבל מה זה משנה, יעל?

יעל כהן-פארן: אבל הוא רוצה להשיב.

איתן כבל: אבל יעל, עמדתו לא מעניינת אותי עכשיו, חברי הכנסת קובעים, לא הוא.

יעל כהן-פארן: אנחנו יודעים שכרגע החוק מחריג את העיתונות הכתובה, ואני רוצה לשאול מה עמדת משרד הבריאות ושר הבריאות בנושא.

סימן טוב: אנחנו נציג את זה בצורה - - -

איתן כבל: הם יציגו אותה בצורה מסודרת, אבל זה לא העניין עכשיו.

יהודה גליק: גם לגבי התמונות.

איתן כבל: בוודאי.

איתן כבל: אני כבר אומר, אני לא יודע מה עמדת המשרד בעניין התמונות, אבל אני חזרתי מחו"ל בפגרה, ואני יכול להגיד שזה עושה את זה.

קריאה: יש כאן דוגמאות - - -

איתן כבל: תודה רבה, גברתי, לא צריך המחשה, הבנו את העניין.

איתן כבל: תודה רבה לכם, הישיבה נעולה.